Astebururako trafiko jakinarazpenak — Zumaiako Udala\nAstebururako trafiko jakinarazpenak\n1. N-634 errepidea itxita: ekainak 8\nBihar goizeko 08:30-14:30 bitartean N-634 errepidea itxita egongo da Getaria eta Zarautz artean, presazko lan batzuk direla eta.\n2. Bizikleta Eguna: ekainak 9\nBizikleta Egunaren ospakizunaren harira antolatutako ekintza ezberdinen artean, 17:30etik 19:00etara txirrindulari lasterketa egingo da. Ondorioz, honako kaleak itxita egongo dira ibilgailuentzat aipatutako ordutegian:\nBidabe Azpia kalea\n18:15etik 18:30era bitartean trafikoa zabalduko da bertako bizilagunek ibilgailuak sartu/atera ditzaten.\n3. Zarauzko Triatloia: ekainak 9\nDatorren larunbatean, hilak 9, Zarauzko triatloia ospatuko da eta ondorioz, trafiko etenak egongo dira:\nEsate baterako, Zumaiatik Getariara joateko errepidea zabalik mantenduko da egun osoz baina Zarautzera joateko, ordea, errepidea itxita egongo da 15:45-17:20 bitartean. Horrenbestez, Zarautzera joateko autopista hartu beharko da.\nEdonola ere, Zumaiako udaltzaingoa Estazioko biribilgunean egongo da trafikoa desbideratzen eta informazio hori helarazten.\nLURRALDEBUS: Aldaketak autobus zerbitzuan\nZarauzko Triatloia 2018 ospakizuna dela eta, larunbatean, 2018ko ekainaren 9an, zerbitzuetan aldaketa desberdinak burutuko dira. Hori dela eta, linea desberdinetan autobusen ibilbidea eta/edo ordutegia aldatuko da.\nUK09 ZUMAIA > DONOSTIA N-634\nOrdezko ibilbidea AP-8tik Zarautzeraino, AP-8 autobidetik, Suhiltzaileen biribilguneraino eta Donostiara doa AP-8tik eta Urbiletik ibilbidearekin jarraituz.\nZarautzen, Suhiltzaileen geldialdia burutuko du ibilbidea AP- 8tik Zumaiaraino jarraituz.\nZarautzen, ibilbidea barnealdetik egingo du, honako geldialdiak eginez:\n Suhiltzaileen biribilgunea, San Pelayoko geldialdia ordezkatzen du.\n Kiroldegiko biribilgunea, Gurutze Gorriko geldialdia ordezkatzen du.\n Bizkaia Kalea, Argiko geldialdia ordezkatzen du.\nUK10 ZUMAIA > DONOSTIA Zarautzetik\n15:55 - 16:55 Zumaia-Donostia\nOrdezko ibilbidea AP-8tik Zarautzeraino, AP-8 autobidetik, Suhiltzaileen biribilguneraino eta Donostiara doa AP-8tik ohiko ibilbidea eginez.\n16:55 - 17:55 Donostia-Zumaia\n Photomuseumeko biribilgunea, Argiko geldialdia ordezkatzen du.\nUK11 ZUMAIA > DONOSTIA AP-8 Oriotik 16:00 Donostia-Zumaia\nSuhiltzaileen geldialdia burutuko du ibilbidea jarraituz AP- 8tik Zumaiaraino\nZarautzera edo Donostiara joango diren Getariako bidaiariek, Getariatik Zumaiara joan beharko dute, ondoren adierazten diren zerbitzuetan eta Zumaian garraio aldaketa burutu joan nahi duten zerbitzura.\n4. Eskola Txikien Eguna Oikian: ekainak 10\nIgandean, ekainaren 10, Oikian Gipuzkoako Eskola Txikien Eguna ospatuko da. Hori dela eta, ekainaren 9tik hasita, eguerdiko 14:00etatik aurrera ezingo da aparkatu herrigunean.\nPollos Oikinako zabalgunean aparkatzeko aukera izango dute bizilagunek.\nLURRALDEBUS: Autobus zerbitzu bereziak Zumaia eta Oikia artean\nOikian ospatuko den Gipuzkoako Eskola Txikien Festaren harira, ekainaren 10ean Zumaia eta Oikia artean zerbitzu bereziak burutuko dira.


Desorekako judokek 3 domina lortu dituzte Gipuzkoako Eskolarteko txapelketan - Mondraberri\nMaiatzaren 26an Legazpin\nDesorekako judokek 3 domina lortu dituzte Gipuzkoako Eskolarteko txapelketan\nTestua eta argazkiak: Desoreka Judo. 2019ko ekainak 10, astelehena.\nMaiatzaren 26an ospatutako Gipuzkoako Eskolarteko Judo txapelketan Desoreka Judo klubak parte hartu zuen. Gipuzkoako txapelketarako bost judokak lortu zituzten txartelak aurretik lehiatutako bi sailkapenetan: Garazi Lasa, Eneko Haritza Marrero, Naiara Oroiz, Iker Lopez eta Eder Luengo.\nKirolariek denboraldian zehar jarrera paregabea erakutsi dute beraien entrenamendu, topaketa, eta baita ere, txapelketan zehar. Finalaren eguenean ordea, emaitzari dagokienez, ez zuten denek zorte berdina izan.\nIker Lopez aretxabaletarrak bigarren postua lortu zuen. Hasierako hiru borrokaldiak irabazi ondoren, finala galdu zuen. Bestalde, Eder Luengo arrasatearrak zorte berbera izan zuen, zilarrezko domina eskuratuz.\nNaiara Oroizek ordea, lehen bi borrokaldiak irabazi zituen. Hirugarren borrokaldian berriz, txapelduna izango zenaren aurka galdu zuen, eta bigarren aukera batean brontzezko domina eskuratzea lortu zuen. Bestalde, goraipatzeko da Eneko Haritza Marrero eta Garazi Lasa egindako lana.\nDesoreka judo klubetik txalotu dute kirolari guztiek egindako lana. "Bereziki gogoa jarri, saiatu eta emaitzak lortu ez dituzten kirolariei. Emaitzak badu bere garrantzia baina are garrantzitsuagoa da hauek lortzeko egin ditugun bideak. Jarraitu saiatzen eta egunero norberaren mugak gainditzen. Zorionak eta iritsiko dira iritsi beharrekoak."


Bazterrekoen irudiak: ikuspegi erlijiosotik begira - Donostia Kultura\nBazterrekoen irudiak: ikuspegi erlijiosotik begira\tErakusketak\nNon da\t2012 Mar 03 - Mai 27\nSan Telmo Museoak, Valladolideko Museo Nacional de Esculturatik datorren "Bazterrekoen irudiak: ikuspegi erlijiosotik begira" erakusketa aurkeztuko du. Proiektu honek, artean ikus daitezkeen gizarte-bazterketa motak jorratzen ditu. Erakusketaren osagarri, bisita gidatuak, mahai ingurua eta hitzaldiak antolatuko dira. Museo Nacional de Esculturatik datozen deboziozko 35 pieza biltzen ditu, guztiak denbora eta geografia esparru zehatz batekoak: Aro Modernoko Espainiakoak, hau da, XVI. mende hasieratik XVIII. mende erdira bitartekoak.Erakusketaren diskurtsoa, San Telmon, modu dispertsoan ikus daitezkeen Arte Ederretako aretoetako beste 10 piezarekin borobiltzen da.


Lopez de Abetxukok badu irteera data - halabedi\nLopez de Abetxukok badu irteera data\nJosé Ramón López de Abetxuko preso politiko gasteiztarra kalera irtengo da datorren uztailaren 5ean. López de Abetxukok 28 urte daramatza espetxean –guztira 31 egin ditu preso- eta larriki gaixo dagoen preso politikoetako bat da. Kondena osorik betearazi diote hala ere, azken egunera arte, larriki gaixo egon arren. 68 urteko adina du Lopez de Abetxukok.\nLopez de Abetxukoren askatasuna Gasteizen eskatzeko egin diren ekimenak hamaika izan dira. Besteak beste, osasun arloko 595 sinadura eta beste 2.538 gasteiztarren sinadurak bildu zituzten 2014an, PSE, EAJ eta EH Bilduk honen askatasuna eskatuko zuen zentsura mozio bat sinatzeko balio izan zuena.\n1986an Frantzian lehenengoz atxilotu zutenean, hiru urte eman zituen kartzelan. Espainiako Estatuak ez ditu hauek kontutan hartu espetxealdiaren zati bat kentzeko. Beraz, 31 urte egingo ditu preso kalean geratu aurretik.


ESKUALDEA 2018-10-08 08:16\nOndarearen Europako Jardunaldiaren edizio berria iristear da, Aldundiaren eta tokian tokiko eragileen partaidetzarekin. Andoaingo kale eta plazen izenak eta Urnietako organoa aztergai izango dituzte urriaren 21ean, emakumeengan begirada jarrita.\nAndoaingo kale eta plazak: emakumeen emaria ezkutuan\n“Ama Kandidaren etorbidetik Algodonerako Emakumeen plazaraino joanaz, emakumeen emaria ezkutuan gelditu dela azpimarratuko duen ibilbidea egingo dugu. Emakume urri horiek utzitako ondarean sakonduko dugu”.\n• Euskara, gaztelania.\n• Berrozpe etxearen ataria.\n• Urriak 21, igandea. 09:30.\n• Antolatzaileak: Andoaingo Udala; Manuel Larramendi Kultur Bazkuna.\n943 303 540.\nIkuskizuna: Emakumea gure Cavaille-Coll organoaren interpretari, erakusle eta zaindari\n“1865ekoa da Urnietako elizan dagoen Cavaillé-Coll organoa. Urnietako elizan organo eskolak ematen ditu gaur egungo musika eskolako zuzendaria eta Donostiako Koruko Andre Mariaren basilikako organista izenduna den Ana Belen Garciak. Organoa bera ezagutzera eman nahi da. Lehenik kontzertua eskainiz eta, ondoren, Ana Belenen laguntzaz organoa bisitatuz”.\n• Urriak 21, igandea. 19:00.\n• Antolatzailea: Urnietako Udala.\n943 00 80 00.\nGipuzkoako Foru Aldundiko Kultura Departamentuak, hirugarren urtez jarraian, Ondarearen Europako Jardunaldiak antolatu ditu. Denera hirurogeita hamar jarduera ezberdin burutuko dituzte, Gipuzkoa osoko hogeita hamairu udalerritan. Egitasmoa Andoainera eta Urnietara iritsiko da hurrengo urriaren 21ean, herrigune bakoitzean egingo den jarduera banarekin. Aurkezpen ekitaldian Denis Itxaso Kultura diputatuak aurtengo egitasmoa azaldu zuen: “Gure erronka emakumearen eginkizuna ikusaraztea da. Ondasun kulturalak sortu, zaindu eta transmititzeko garaian, beste alderdi askotan bezala, ezkutatuta edo kontuan hartu gabe egon baitira”. Gipuzkoako Foru Aldundiak aurtengo ediziorako Urnietako Udala, Manuel Larramendi Bazkuna eta Andoaingo Udala bidelagun izan ditu. Andoaingo eta Urnietako ekitaldietarako dagoeneko izena emateko aukera zabalik dago.


Organoen zaindaria - Deia\nBenantzi Bilbao mundakarra Urdaibaiko organo jaialdiaren zuzendari artistikoa da\nOrganistaizateaz gain, eskualdeko ondare garrantzitsu diren piezak berreskuratzen dihardu\nimanol fradua 09.02.2020 | 11:03\nBenantzi Bilnao mundakarra, hainbatetan jo duen bere herriko elizako organoan entsaiatzen. I.Fradua\nBenantzi Bilnao mundakarra, hainbatetan jo duen bere herriko elizako organoan entsaiatzen.\nMundaka - Oporretan bueltatzen da Mundakara, uda guztietan. Baina lasaitasun egunak baino, Benantzi Bilbaok baditu egunotan hainbat buruhauste. Hamaseigarren edizioa betetzen duen Urdaibaiko Organoak - Joxe Mari Egileor zikloaren zuzendari artistikoa da, eskualdeko organoen zaindari papera ere betetzen duelarik. Alacanteko Musika Konserbatorioan maisu, kontzertu emaile Europako zenbait herrialdetan zehar, abesbatz zuzendari ohi edota organo zein harmonio-jole, hainbat paper dituen gizona da Bilbao, beti ere musikari atxikita. "Musikak harrapatuta" daukala eta, "plazerrez egiten dudan lana" dela dio.\n"Hamabost urterekin, Pedro abadeak Mundakako elizako organoa jotzeko agindua eman zidan". Ostean ere, beharrezko laguntza eman bere ikasketekin has zedin. Eta ordutik gaur eguneraino, Benantzik ibilide luzea jorratu du. Hala ere, musika munduan bere Mundaka kutunean hasi zen, Joxe Mari Egileorren hegalpean. "Orduan ume guztiak aritzen ginen berarekin, musika zein dantzan. Euskal kulturaren munduan. Eta niri argi eta garbi esan zidan: Benantzi, hobe musikara bideratzen bazara", gogoratzen du, irriz, Bilbaok. Hala egin zuen, txistu eta akordeoiarekin, lehendabizi, urteen poderioz hainbat ikasketa egitera arte. Pianoa, klabea, organoa, kantua, abesbatzen zuzendaritza edota an-tzinako musika izan ditu ikasgai, Euskadiko, Estatuko eta Europako zenbait zentrotan, eta izen handiko hainbat maisurekin. Sariak ere, izan baditu. "Gaur egun ere jarraitzen dut ikasten, musika pasio dudalako eta lanbide honetan orduak eta orduak egin behar direlako", azaltzen du mundakarrak. Egunotan, bada, bere herriko elizan dabil, burubelarri, datozen asteotako kontzertuen entseguetan, "musikari izateko disziplina beharrezekoa da" eta.\nEuropan barrena ibiltzeak begiak zabalarazi dizkio Bilbaori, baina bere Urdaibai maitera bueltatzea "derrigorrezkoa" zaio. "Nire etxea da". Etxea delarik, bere eskualdeari laguntzen ematen saia-tzen da, bere musika pasioa jorratuz. Izan ere Bilbaok jarri zuen martxan Urdaibaiko Organoak zikloa, aurten zabalik dena. "Orain dela 16 urte hasi ginen, bai. urtero hobetzen joan gara eta gaur egun finkatuta dago. Gero eta ikusle gehiago ditugu, egun berean bi eliza beteztzer helduz, eta emanaldiak oso onak dira", dio pozez. Urremendik zein Udalek ematen dioten laguntza eskertzen du, "euren laguntza barik ez zelako posible izango".\nUrdaibaiko Organoak zikloak, bestetik, eskualdeko elizetako organoak biziberritzeko aukera ematen dute. "Ez gara kontura-tzen gure etxean bertan zer daukagun. Europako hainbat espezialista izan ditugu gurean, eta txundituta geratu gara. Esanguratsuak dira Muxikako organoa, Ibarrangelukoa, Gernikakoa, Atzukoa, Busturikoa... Altxor nabarmenak ditugu, babestu beharrekoak".\nAzken urteetan, bestetik, hainbat organo berriztu dira, "diru zein baliabide aldetik esfortzu handi suposatzen dutenak". Parrokiek diru urri dutelarik, "edozein laguntza da ongietorria. Eta zikloaren muina bada organoak biziberritzea". Aurten ere zikloak aurrera darrai, gaur bertan 20:00etanGernikako Andra Marin Carlos Arturo Guerrak eskainiko duen emanaldian. Hurrengoak Arratzun -abuztuaren 3an Graziella Morino sopranoa eta Nozomi Fukuda armonio-jolearekin, 20:00etan-, Busturiko Axpeko elizan -Radoslaw Marzekin, abuztuaren 10ean, 20:00etan- eta Mundakan -abuztuaren 15ean, 20:00etan- izango dira. Zikloari amaiera emateko, Benantzi Bilbao berak eta Javier Artigasek izango dira.


Hasiera » Baskide motak» Socio RACVN Senior\nRACVN SENIOR Bazkidea + Onuraduna\nRACVN SENIOR Bazkidea modalitateak RACVNren zerbitzuen eskaintza zabala zuretzat eta zure familiarentzat izatea ahalbidetzen dizu.\nRACVN SENIOR Bazkide gisa, bizileku berdinean bizi diren zure familiako kideak ONURADUN bazkide bezala sartzeko aukera duzu. Eta gainera, 18 urte baino gutxiagoko seme-alabak badituzu, Gazte BAZKIDE egin ahal diezu, haientzat egokitutako abantaila esklusiboak lortzeko.\nLaguntza Mekanikoa Errepidean 24h izatea, Europa guztian eta Mediterraneoko urbazterreko 4 herrialdetan\nZure ibilgailua konpontzen dugu edonon zaudela ere posible den guztietan, zure bidaiarekin jarrai dezazun. Posible ez bada, hurbilen dagoen tailerrera eramaten dugu, etxera eramaten zaitugu edo hotel edota ordezko auto bat ematen dizugu.\nBidaian zehar ezin baduzu gidatu, gidari bat jartzen dizugu, edo ibilgailuko dokumentazioa edo giltzak galtzen badituzu, horretaz arduratzen gara.\nMatxuraren bat izatekotan, dei batekin bakarrik satelite bidez zure kokapen zehatza eskuratzen dugu laguntza bidaltzeko behar duzun tokira.\nTelefono bidezko laguntza mekanikoa.\nMundu maila. Edozein bidaian beti izango duzu Talde Profesional Mediko bat zu zaintzeko.\nGastuen 30.000 € arte Osasun-laguntzan.\nGuardiako Mediku bat duzu eskuragarri 24 ordu, zure zalantza medikoak telefonoz kontsultatzeko.\nElurrean zaudela zuretzat Osasun-estalduraz gozatu, hau hartzen duena barne: gastu medikuak, lekualdaketak, desplazamenduak, etab.\nEkipajearen lapurreta edo galtzea (600 € arte)\n18 urte baino gutxiagoko seme-alabak guztiz doan. Gazte bazkide izanez gero.\nEtxeko edozein ezusteko edo larrialdik irtenbide erraza du. RAC Vasco Navarrorekin larrialdi ohikoenak konponduta daude (iturginak, elektrikariak, sarrailagileak…)\nTelefono bidezko laguntza informatikoa. Ez kezkatu zure ekipo informatikoaz, RAC Vasco Navarroak erraz jartzen dizu.\nZure eskubideak defendatzen ditugu. Isuna baten errekurtzoa jarritzeko laguntza, tailer batekin adiezin bat konpondu…\nRAC Vasco Navarroarekin kontsumoen arloko laguntza juridikoa eta gestio dokumentalak.\nEz arduratu DGTzko izapideezkin Klubaren doan gestioarekin.


Soziologia - Argitalpen Zerbitzua - UPV/EHU\nBildumak - Sociología\nNazioarteko Azterlanen Katedrak liburu bilduma bat du; bilduma hori ikerketako jardueren emaitza da. Liburu gehienak Katedrak sortu zenetik sustatu duen Eskualde Ikasketen Programarekin erlazionatuta daude. Argitaratutako liburuek xedetzat izan dute ... (info. +)\nNazioarteko Azterlanen Bilduma 2006an hasi ziren argitaratzen, eta bi urtean behin plazaratzen dute. Zenbaki bakoitzak nazioarteko gaiei buruzko monografia labur bat du. Lerro editorialari erreparatuz gero, bildumak bi helburu ditu. Alde batetik, nazioarteko ... (info. +)\nMiguel Sánchez-Mazas Katedrako "Zientzia, Teknologia eta Berrikuntza Ikasketak" bildumaren xedea da ezagutzaren gizartearen sorreran zientziarekin, teknologiarekin eta berrikuntzarekin zerikusia duten askotariko gaiak aztertzen dituzten ikerketen emaitzak ... (info. +)


Legok braillezko adreiluak merkaturatuko ditu ume itsu edota ikusmen arazoak dituztenentzat — Gaztezulo\nLegok braillezko adreiluak merkaturatuko ditu ume itsu edota ikusmen arazoak dituztenentzat\nLegok braillezko adreiluak merkaturatuko ditu ume itsu edota ikusmen arazoak dituztenentzat Ikusmen arazoak dituzten umeei laguntzeko proiektu berria aurkeztu du Lego enpresak. Helburua modu ludiko eta erakargarri batean braillea irakastea da. Honela, jolasaren bidez ukimenaren idazketa ikasi ahal izango dute. https://www.gaztezulo.eus/albisteak/legok-braillezko-adreiluak-merkaturatuko-ditu-ume-itsu-edota-ikusmen-arazoak-dituztenentzat https://www.gaztezulo.eus/albisteak/legok-braillezko-adreiluak-merkaturatuko-ditu-ume-itsu-edota-ikusmen-arazoak-dituztenentzat/@@download/image/thumb_910x0_lego-braille-bricks-6.jpg.jpg\nIkusmen arazoak dituzten umeei laguntzeko proiektu berria aurkeztu du Lego enpresak. Helburua modu ludiko eta erakargarri batean braillea irakastea da. Honela, jolasaren bidez ukimenaren idazketa ikasi ahal izango dute.\nAdreilu hauek 2020an merkaturako dira eta bakoitzak braille alfabetoko karaktereak izango ditu eta baita inprimaki bat pertsona itsuei adreiluak irakurtzen laguntzen diena. Gainera erabat bateragarriak izango dira Legoren adreilu guztiekin.\nGuztira 250 adreilu inguru izango dira eta braille alfabeto guztia azalduko da, baita 0tik 9ra zenbakiak, zeinu matematikoak eta irakaskuntza eta joko interaktiboetarako inspiraziorako ideak. Behin merkaturatuta, doan banatuko dira itsuen aldeko zenbait elkartetan.\nEkimen oso interesgarria da umeek braillea ikas dezaten. Egun badirudi horrenbeste entzuteko liburuekin eta ordenagailu programekin geroz eta ume gutxiagok ikasten dutela braillea irakurtzen eta ekimen honekin joera hori puskatu nahi da.\nBraillea garrantzitsua baita lan aukera handiagoak izateko eta frogatu da idazkera mota hau dakitenak independenteagoak direla eta hezkuntza maila altuagoa izan ohi dutela. Ekimen honekin braillea ikasteko interesa piztuko dela espero da. Ea ba mundu osora zabaltzen diren pieza koloretsu hauek; argi baitago mundu txikiak aldatzen aldatuko dugula benetan mundua.\nEz dira banderen emoji gehiago sortuko


Uztailean udaleku irekiak izango dira Amasa-Villabonan - Amasa-villabona - Aiurri.eus\nUztailean udaleku irekiak izango dira Amasa-Villabonan\nAiurri 2021-05-10 13:19\nHH 2 eta LH4 arteko haurrek izango dute non gozatua aurtengo udaran, izan ere, uztailaren 1etik 21era Udaleku irekiak antolatu ditu Udaleko Gazteria sailak. Astelehenetik ostiralera, 9:30etatik 13:00ak arte egitarau desberdinak izango dituzte. HH2 urtekoek ordu erdiko malgutasuna izango dute bai sartzerako garaian eta baita ateratzerakoan ere.\nAmasa-Villabonan erroldatutako haurrek dute udaleku irekietan izena emateko lehentasuna, dena den, plazak baino haur gehiagok emango balute izena, zozketa bidez erabakiko da zeinek hartuko duen parte.\nAldiz, Amasa-Villabonan erroldatuta ez dauden haurrekin itxaron zerrenda bat sortuko da, eta, plaza libreak geratuz gero, udaleku irekietan parte hartzeko aukera izango dute.\nKuotak eta hobariak\nAmasa-Villabonan erroldatuta dauden haurrek 83,20 euro ordaindu beharko dituzte, eta bigarren neba-arrebatik aurrerakoek 43, 69 euro.\nBestetik, Amasa-Villabonan ez erroldatuek 124,81 euro-ko kuota ordaindu beharko dute, eta bigarren neba-arrebatik aurrerakoek 65,52 euro.\nUdalerrian erroldatutakoek eta lanbide arteko gutxieneko soldatara iristen ez diren bizikidetza unitateko kideek %90eko hobaria izango dute.\nGoizeko 08:00etatik 09:30etara haur txoko zerbitzua eskainiko da. Hemen ere, plazak baino haur gehiagok emango balute izena, zozketa bidez erabakiko dira parte hartzaileak.\nZerbitzu honetaz baliatu nahi duten Amasa-Villabonako haurrek 20,23 euro ordaindu beharko dituzte, eta, bigarren neba-arrebatik gorakoek 13,15 euro.\nHerrian ez erroldatuek ordaindu beharrekoa, berriz, 29,34 euro haur bakoitzeko, eta bigarren neba-arrebatik aurrerakoek, 18,21 euro izango da.\nIzen-ematea, maiatzaren 17tik 26ra\nUdaleku irekietan izena emateko interesa dutenek, maiatzaren 17tik 26ra izango dute aukera: astelehenetik ostiralera, 09:00 – 14:00 ordutegian, Udaletxeko Herritarren Arreta Zerbitzuan (HAZ). Arratsaldeko ordutegia nahiago dutenentzat, hemen ere astelehenetik ostiralera, Villabonako Gaztelekuan, 16:00etatik 18:00etara.\n-Izena emateko orria bete eta sinatu\n- Gizarte Segurantzako haurraren txartel indibidualaren fotokopia.\nHobariak eskatzeko Zerga ziurtagiria edo ez duten kasuetan Bizikidetza Unitateko kide guztien diru-sarreren ziurtagiriak aurkeztu beharko dira.\nEkainaren 24an, gurasoekin bilera\nUrtero bezala, aurten ere udalekuak hasi baino lehen, gurasoekin bilera egingo da eta programa aurkeztuko da. Ekainaren 24an izango da bilera hori, Gure Antzokian, arratsaldeko 17:00etan.\nHerritarren Arreta zerbitzua: zuretzat@villabona.eus edo 943 69 21 00\nGazteria saila: gazteria@villabona.eus edo 943 69 47 87 / 691 366 502


NAHASMENDU BIPOLARRA. Psikologoa Donostian, Gipuzkoa\nDepresioa, tristura, euforia, hiperaktibitatea, mania, hipomania\nNahasmendu bipolarra gaixotasun mental larria da. Gaixotasun hori duten pertsonek ezohiko muturreko aldarte aldaketak izaten dituzte. Normalean, eszitazio eta hiperaktibitate aldiak izaten dituzte (nahasmendu bipolarraren fase maniakoa). Aldi horietan gaixotasuna duten pertsonak oso aktibo eta zoriontsu izaten dira, baina tarteka depresio faseak izaten dituzte, non oso triste eta etsita bizi diren (nahasmendu bipolarraren depresio fasea). Aldartea ez da etengabe nahastuta egoten, gaixoak zikloak izaten ditu. Oso maiz gogo aldarte arrunta izaten du ziklo baten eta bestearen artean.\nNahasmendu bipolarra nerabezaroaren azken urteetan hasten da, edo helduaroaren hasieran, baina haurrek eta helduek ere jasan dezakete. Gaixotasuna, normalean, bizitza guztirako izaten da. Nahasmenduaren arrazoiak ez daude guztiz argi. Gerta liteke genetikoak izatea, familian joera bat egotea, edo garunaren funtzioen ohiz kanpoko egitura bat izan daiteke.\nEz bada tratatzen, nahasmendu bipolarrak kalte handia egin diezaieke harreman pertsonalei, baita errendimendu kaskarra eragin ere eskolan edo lanean. Batzuetan suizidiora ere eraman dezake. Nolanahi ere, zientziak iradoki du tratamendu eraginkorrenak ikuspegi integrala erabiltzen dutenak direla, hau da, psikiatra batek agindutako psikofarmakoak eta terapia psikologikoa konbinatzen dituztenak.\nNahasmendu bipolarrak eragin handia du funtzionamendu psikologikoan, eta terapia psikologikoak hobetu egiten du umorearen egonkortasuna, eta birgaixotzeetatik eta nahasmendu horren ezaugarriak berriz errepikatzetik babesten du. Gainera, ospitaleratze kopurua murriztu eta gaitasun funtzionala hobetzen du. Horretaz gain, adierazi beharra dago familiak ere ateratzen diela onura terapia psikosozialaren emaitzei. Baina ez dugu ahaztu behar jatorri mediko/biologikoko gaixotasun kroniko bat dela. Horregatik, ezingo dugu inoiz utzi mediku psikiatra batek emandako medikazioa. Dena dela, egungo ikerketek oso argi utzi dute terapia kognitibo-konduktualak emandako tresnen erabilgarritasuna.\nTerapia kognitibo-konduktualak ideia eta portaera desegoki edo negatiboen ereduak aldatzen ikasten laguntzen die nahasmendu bipolarra duten pazienteei. Hortaz, gaixotasuna duen pertsonaren bizi kalitatea hobetzea da helburua. Terapia hori nahasmendu bipolarrari aplikatuta, krisien maiztasuna, intentsitatea eta iraupena murriztuko dugu, eta aldi berean, handitu egingo ditugu krisien arteko aldiak edo isileko aldiak. Pazienteak krisi bat datorrela adierazten dioten zantzuak ezagutzen ikasiko du, tratamenduarekiko atxikimendua hobetuko du, erritmo zirkadianoak eta errutinak egonkortuko ditu, eta estresa hobeto kudeatuko du.\nBestalde, psikoheziketaren helburua pertsona bipolarrei eta haien familiei gaixotasunaren berri ematea da. Horretaz gain, berrerortzeen ezaugarriak nola antzeman irakatsiko die, esku hartze goiztiarrera jo dezaten mania edo depresio gertakari larri bat saihestu ahal izateko.


Elorrioko Udala - Aurrekontu Partehartzaileen arrakasta nabarmendu du Elorrioko Udalak\nAurrekontu Partehartzaileen arrakasta nabarmendu du Elorrioko Udalak\nElorrioko Udaleko ordezkariak “oso pozik” agertu dira herriko gazte eta nerabeen artean burututako Aurrekontu Partehartzaileekin. Izan ere, herrian erroldatuta dauden 12 eta 20 urte arteko 620 gazteetatik, erdiak baino gehiagok, 360k, hartu du parte.\nAzken urtean nerabe eta gazteekin batera landutako Gazte Diagnosia osatu du Elorrioko Udalak, eta aurtengo Aurrekontu Partehartzaileak adin tarte horretara bideratu dira. Modu horretan, diagnosi horretan ondorioztatutako neurriak Ekintza Plan batean batu eta gazteei neurri horiei lehentasuna emateko aukera eman diete udal ordezkariek. Hurrengo urtean, berriz, Udala lehentasun horiek gauzatzen saiatuko da.\n“Benetan pozik gaude jasotako erantzunarekin. Herriko ikastetxe guztiek lagundu gaituzte prozesu honetan, eta eskertzekoa da uneoro erakutsi diguten prestutasuna. Gazteei dagokionez, amestutako Elorriorako ekarpen eta iritzi ugari helarazi dizkigute. Udalaren eta gazteen arteko distantzia ahalik eta txikiena izatea nahi dugu, eta horretarako komunikazio bide berriak jorratu behar ditugu. Beraiek dira Elorrioren etorkizuna”, adierazi du Idoia Buruaga alkateak.\nBestalde, azaroaren 16ean, ostegun honetan, bilera ireki bat egingo du gobernu taldeak, hurrengo urterako inbertsio nagusiak azaldu eta herritarren iritzi eta proposamenak jasotzeko.


Zorion Kareaga markina-xemeindarrak Suhiltzaile, Polizi eta Emergentzi zerbitzuetako Espainiako Txapelketa irabazi du - Lea-Artibai eta Mutrikuko Hitza : Lea-Artibai eta Mutrikuko Hitza\nZorion Kareaga markina-xemeindarrak Suhiltzaile, Polizi eta Emergentzi zerbitzuetako Espainiako Txapelketa irabazi du\nAbuztuan lehiatu den txapelketan parte hartu du Markina-Xemeingo suhiltzaileak. Beteranoen mailako garaipena ere eskuratu du.\nZorion Kareaga podium gainean.\nLos Corrales de Buelna Kantabriako udalerrian (Espainia) lehiatu den Suhiltzaile, Polizi eta Emergentzia zerbitzuetako Half distantziako Espainiako Txapeldun gelditu da Zorion Kareaga markina-xemeindarra. Beteranoen mailan ere nagusitu zen Kareaga, eta triatloiko sailkapen orokorrean 4. postu bikaina lortu zuen.\nEmaitzagaz oso pozik dagoela azaldu du kirolari markina-xemeindarrak: “Nire lasterketa onenetarikoa egin dut”. Irteeran maila handiko triatleta asko ikusi zituela dio, eta horrek lasaitasuna eman ziola, “nire buruari presioa kentzen lagundu zidalako”.\nIgeriketako tartean, 1.900 metroko zeharkaldian, taldekide duen Josu Vallinaren hanketan joan zela azaldu du. “Eta berari esker oso denbora ona egin nuen, 1.21 minutu 100m-ko erritmoan. Uretatik 10. irten nuen; eskerrik asko Josu”.\nZorion Kareaga helmugara heltzen.\nBizikletako 90 kilometroetan ere ondo moldatu zen. “Buelnan neurria ondo hartzea oso garrantzitsua da, eta 41 kilometro orduko batez bestekoagaz aringa-aringa saiora oso indartsu jaitsi nintzen, 3. partzial onena markatuta”.\n22 kilometro egin behar izan zituen ondoren, korrika. “Oso zirkuitu motela da, bero itzela egiten zuen, eta hori jakinda, hasieratik erritmo egokia hartu nuen; 4’09 kilometroko batez bestekoagaz 6. partzial onena”.\nOso lasterketa gogorra izan zela aitortu du Kareagak, eta triatleta askok ezin izan zuten amaitu, “punta puntako triatleta askok ere lasterketa utzi behar izan zuten”.


Otsailaren 21ean itzuliko da 'Bago!az' | El Diario Vasco\nTelevisiónOtsailaren 21ean itzuliko da 'Bago!az'\nOtsailaren 21ean itzuliko da 'Bago!az'\nAditu berri bat izango du aurten saioak, Revolta Permanent taldeko Iker Villa.\nTalent shoearen bigarren edizioa grabatzen ari da egunotan\nJueves, 1 febrero 2018, 11:14\n'Bago!az' ETB1eko talent showaren bigarren edizioaren grabazioa martxan da, eta otsailaren 21ean estreinatuko da Zuriñe Hidalgok aurkeztuta. Aurrekoan bezala, talent showaren irabazleak 'Go!azen' telesail arrakastatsuaren hurrengo denboraldian parte hartzeko txartela irabaziko du. Hain zuzen ere, iaz Iholdi Beristainek irabazi zuen lehiaketa eta bera bihurtu da telesaileko protagonistetako bat. Halaber, Sara Nieto programan lehian aritutako partaidea ere 'Go!azen'eko aktore nagusien artean dago denboraldi honetan.\nAurten 32 lehiakide arituko dira nor baino nor gehiago epai-mahai berezi eta sonatuaren aurrean. Elkar lehian arituko dira partaide hauek oholtza gainean, eta bakoitzak ospetsu bat izango du bikotekide. Iaz egon ziren Anjel Alkain, Karmele Larrinaga, Xabier Saldias, Ylenia Baglietto, Maria Amolategi eta Alex Sardui izango dituzte lagun lehiakideek, eta horiekin batera, epaile berri bat: Revolta Permanent taldeko Iker Villa. Orobat, taldea osatzeko 'Go!azen' telesaileko aktore baten bisita izango dute astero coach eta epaile lanak egiteko.\nAstero, aipatutako famatu batek lehiakide bati lagunduko dio. Bere gisa egingo du eta alderdi ezberdinak landuko dituzte, lehiakidea benetako show man-a edo show woman-a bilaka dadin.\nHiru fase ditu lehiaketak. Fase guztietan coach-ak lehiakideekin batera abestuko dute, eta, ondoren, coach-epaile hauek izango dute hautatuak aukeratzeko ardura. Lehen fasean elkar lehian hasiko diren 32 lehiakideetatik bigarren fasera 16 pasako dira. Hirugarren fasean, berriz, zortzi lehiakide hasiko dira eta atal bakoitzean bat joango da kalera. Hartara, final handira hiru lehiakide iritsiko dira eta elkarren aurka lehiatuko dute 'Go!azen' telesailean aktore nagusi bilakatzeko.\nOtsailaren 21ean estreinatuko da 'Bago!az' eta emisioa, iaz bezala, asteazkenetan ez ezik ostiralean ere izango da ETB1en.\nSorogain eta Otsagabia arteko etapa, 'Gailurra Xtreme Perdido' saioan Ana Rosa reina en la mañana de Telecinco gracias a la exclusiva de Puigdemont


Errepresio politikoaren biktima izan ziren emakumeen omenezko monumentua\nTxilen, Pinocheten diktaduratik bizirik irten ziren eta erakunde desberdinetan parte hartzen duten zenbait emakumek Lege Proiektu bat landu zuten 1992an diktadura militarraren biktima izan ziren emakume guztiak duintzeko oroigarri bat eraikitzeko. Horietako batek, Sandra Palestrok momentu horretako espiritua azaldu du: Guk bagenekien bidean etenaldi bat egin behar genuela demokrazia berregiten hasteko eta berregite horretan diktaduraren zapalkuntzaren eraginez hildako emakume guztiei omenaldi bat egin nahi genien. Era berean, bagenekien urtez isildutako adierazpena, debekatutako parte-hartzea eta gure herritartasunetik sortzeko eta eraikitzeko askatasuna espazio publikoan erabiltzea lortu genuela”(https://www.elankidetza.euskadi.eus/contenidos/informacion/publicaciones_memorias/es_pubmem/adjuntos/Ponencias%202012.pdf).\nLege Proiektua Parlamentuan aurkeztu zuten baina ez zen inora iritsi. Hamaika urtez, estatuak monumentu hori eraikitzeko ardura har zezan saiatu ziren baina, 2003an, Emakumeak Memorian Batzordea sortu zen eta horrek emakume errepresaliatuen oroitzapena hiriburuko eguneroko paisaia publikoan agertzeko eta diktaduraren memoria kolektiboaren parte izateko aukerak bilatzen jarraitu zuen.\nEtsi gabe borrokatu ondoren, 2006ko abenduaren 12an, instalazio iraunkor bat inauguratu zuten Santiagon, nahiz eta ez izan Batzordeak hasieran proposatu zuten tokian. Instalazio horren bidez, exekutatutako 118 emakumeak, desagertutako 72 emakumeak, emakume erbesteratuak, jazarriak, presoak eta torturatuak eta, aldez edo moldez, diktaduraren kontra borrokatu ziren emakume guztiak omentzen zituzten. Espazio horri Mujeres en la memoria. Monumento a las mujeres víctimas de la represión política (Emakumeak memorian. Errepresio politikoaren biktima izan diren emakumeen omenezko monumentua) izena eman zioten.\nGaur egun, oroigarria oso hondatuta dago; haren kontra hainbat eraso egin izan dituzte eta gainera, erabat utzita dago Estatuak ez duelako ezer egin hura babestu eta mantentzeko. Horrek, han ordezkaturik zeuden emakume haiek guztiak berbiktimizatzea dakar. Sandra Palestrok, hala azaldu du egoera: “Bada kulturarekin eta hezkuntzarekin loturiko alderdi bat, memoriaren balioarekin zerikusia duena eta, horretan, gizonezko heroien memoria ondo babestuta dago historiako testuetan eta hezkuntza arautuan; ez ordea, emakumeen historiaren eraikuntza, hori berriagoa baita, eta ez baitu balio bera eraikuntza kultural eta ibilbide historiko gisa. Guk orain hori guztia dakigunez, ‘historiarik ez’ean ezagutzen gara, historia ikusezinean, eta ikus dezakegu monumentuaren ezaugarri horiek, azken finean, gauza beraren adierazgarri baino ez direla. Emakumeak historian aintzat hartzeko, ezinbestekoa da gu geu gure burua ikusarazteaz arduratzea, beste inork ez baitu gure ordez egingo”. (http://www.nomasviolenciacontramujeres.cl/monumento-a-las-mujeres-victimas-de-la-represion-politica-una-obra-para-recordar-la-dignidad-y-la-entrega-de-las-mujeres-que-lucharon-en-dictadura-que-hoy-brilla-por-su-olvido-y-descuido/).


Islamiar fundamentalismo - Wikipedia, entziklopedia askea.\nIslamiar fundamentalismoa Mendebaldetik Islamean oinarritutako doktrina politiko anitzari ematen zaion izena da. Mundu islamiarrean doktrina hauei Islam politiko deritzaie, normalean. Horrela, Islamiar fundamentalismoa deritzoguna definitzen zaila bada ere, bere zutabeetako batzuk ondoko hauek izan daitezke:\nIslama -erlijioa- ideologia gisa hartzea,\ngizartea eta Estatua -banaketarik gabe- guztiz musulmanak izatea xede gisa izatea, eta\nikuskera hauetan oinarrituz, boterearen borroka bat, edo borroka politiko bat, planteatzea.\nIslamiar fundamentalismoa deritzoguna ulertzeko, ezinbestekoa da mugarri hauek kontuan hartzea:\nAnaiarte Musulmanaren fundazioa Egipton, 1960ko hamarkadan.\n1979ko Iraultza Islamiarra Iranen (Islamean gutxiengoa direnen, xiiten, eskutik).\nAfganistango jihad-a edo guda santua, Sobietar Batasuna eta Afganistango erregimena (sobietarren aliatu eta jarraitzailea) gaindituz 1989an.\nIrakeko Al-Kaidaren bandera.\nIslamiar fundamentalismoak bere burua Koranaren (islamaren liburu sakratua) betetzaile eta betearazletzat aurkezten du. Txikitatik buruz ikasi eta arretaz kopiatzen dute. Hura da irakurtzeko lehenengo liburua, kode bakarra eta bizitzarako araua.\nGobernu fundamentalistak ezarri diren herrialdeetan, islama da eremu publikoan ager daitekeen erlijio bakarra. Erlijiosoek gobernuan parte hartzen dute, eta Korana, modu kontserbadorean interpretatua, lege-iturri da.\nHerrialde horietan sharia legea dago ezarrita. Lege horren arabera, Koranaren aurkako irainak, Hadd esaten zaienak, gogor zigortzen dira: besteak beste, adulterioa harrika hiltzerekin zigortzen da; harreman homosexualak burua moztearekin zigor daitezke; alkohola edatea publikoki azotez jota zigortzen da; eta lapurreta, lapurrari esku bat moztuta.\n1 Izendapenari buruz\n2 Gaur egungo estereotipo zabaldua\nAipatu bezala, fundamentalismo terminoa ez da oso egokia (nahiz eta askotan Mendebaldean hala erabiltzen den), termino hau ez baita ez musulmana ezta arabiarra ere. Aitzitik, "fundamentalismoa" AEBetan sortutako kontzeptua dugu (1920 aldean) eta, beraz, kristautasunarekin lotutakoa. "Islamismo" kontzeptuarekin berdin gertatzen da, berau Frantzian asmatu baitzen XIX. mendean. Ildo honetan, arabiar zein musulmanek "Islam politikoaz" hitz egiten ohi dute.\nGaur egungo estereotipo zabalduaAldatu\nGaur egun islamiar fundamentalismoaz hitz egiterakoan, Al-Qaedaz eta Osama bin Ladenez hitz egiten da. Hau sinplifikazio handiegia da, islam politikoaren barruan tendentzia eta korronte ugarri baitago.


Emakumeen lana omenduko da desafioan - Antzuola - Goiena.eus\nEmakumeen lana omenduko da desafioan\nMaider Arregi 2018-05-18 09:59\nEnrike Pagoaga eta Balentin Agirre Urruti, apustuan\nBihar, zapatua, ospatuko dute San Isidro eguna antzuolarrek. Aurten ere, behi-jezte apustua egingo da, baina berrikuntza batekin, emakumeak ariko dira-eta behiak jezten. Helburua da urteetan emakumeen ardura izan den lana bistaratzea.\nIndartuta dator aurtengo San Isidro jaia. Bihar, zapatua, urtero legez, ganadu feria eta barazki zein artisau postuak egongo dira Kalebarren eta Herriko Plaza inguruan. Baina aurten, Aiherra-Antzuola senidetze eguna ere ospatuko dute herritarrek. Hala, Antzuolako festarik kutunenetakoa bertatik bertara ezagutzeko aukera izango dute aihertarrek. Goizeko hamaiketan, harrera egingo diete Antzuolako udal ordezkariek eta antzuolarrek.\n09:00etatik 13:00etara bitartean zabalduko da San Isidro azoka: ganadu feria, herriko artisauak, Ez dot moztuko bizarra taldearen postua, bidezko merkataritzako produktuak –Anelkarren eskutik– eta bestelako artisauen salmenta postuak izango dira. Hamaiketan egingo zaie aihertarrei ongietorria. Eta ordu berean, kukumarro edo txorimalo lehiaketara aurkeztu diren hiru kategorietako lanak ikusgai jarriko dituzte plazako iturri inguruan. Aurkezten den bakoitza arduratuko da kukumarroa ipintzeaz eta 13:00etan sari banaketa egingo da Herriko Plazan. Trekutz elkartean salda banatuko dute, 11:00etan. 12:00etan, txistularien eta trikitilarien kalejirak giroa alaituko du. 12:30ean, berriz, behi-jezte desafioa egingo da Zurrategi plazan. Aurten emakumeak izango direla protagonistak azpimarratu gura izan dute. Izan ere, emakumeek izan dute baserrian behia jezteko ardura hori. Hala, bi bikotek parte hartuko dute desafioan: Jaime eta Garazi Larrea antzuolarrek eta Enrike Pagoaga eta Eli Garai arrasatearrek. Hauxe da egin beharko duten lana: bi behi jetzi bost minutuko bi txandatan eta behiak aldatuz. "Baserri munduan lan hau egiteko ardura zutenak emakumeak izan dira. Horregatik, hau plazaratu eta erakutsi gura dugu", argitu du Garazi Larreak.\nBehi-jezte desafioa, Zurrategin\n"Desafio honen asmoetako bat behi-jeztea kalera ateratzea da", azaldu du Beñardo Kortabarria alkateak. Enrike Pagoagak Balentin Agirre Urruti-ren aurka afaria jokatu zuen. Jendez bete zen plaza hura ikusteko. Kontuan hartzekoa da bien bitartean Urruti hil egin zela, ezustean. Omenaldi kutsua ere izango du, horrenbestez".\nGaur, bertso jaia\nIgor Elortza, Agin Laburu, Iker Zubeldia, Miren Artetxe eta Oihana Arana bertsolarien eskutik\nbertso jaialdia egingo da gaur, egubakoitza, Torresoroa aretoan. Aurkezle eta gai jartzaile\nlanak Alazne Jauregi antzuolarrak egingo ditu. Gaiak lantzen Antzuolako Sasibertsolaixak\nibili dira. Emanaldia 22:00etan da. Sarrera, 10 euro.\nMaider Arregi 2018 mai 18 Antzuola\nSan Isidro nekazari eta abeltzainen festaren baitan, Antzuolako Udalak hainbat ekintza antolatu ditu asteon. Tartean, lehen sektoreaz hausnartzeko ...


6/2003 Legea, Kontsumitzaileen eta Erabiltzaileen Estatutuarena: Kontsumitzaileen eta erabiltzaileen hizkuntza-eskubideak - KontsumoBIDE-Kontsumoko Euskal Institutua\n6/2003 Legea, Kontsumitzaileen eta Erabiltzaileen Estatutuarena: Kontsumitzaileen eta erabiltzaileen hizkuntza-eskubideak\nVII. Kapitulua - Kontsumitzaileen eta erabiltzaileen hizkuntza-eskubideak\n37. artikulua. Kontsumitzaileen eta erabiltzaileen hizkuntza-eskubideak\n38. artikulua. Erakunde publikoak\n39. artikulua. Diruz lagundutako erakundeak eta interes orokorreko sektoreak\n40. artikulua. Jendearentzako arreta\n41. artikulua. Ondasun eta zerbitzuei buruzko informazioa emateko hizkuntza\n42. artikulua. Sustapen-jarduketa publikoa\n2.- Erakunde hauek, publikoak direnean izan ezik, lege honetako 38. artikuluko 2. paragrafoan, a) , b) c) eta d) idatz-zatietan, ezarritako betebeharrak bete beharko dituzte. Erregelamendu bidez finkatuko da horiek arian-arian nola bete.\n1.- Jendeari produktuak saldu eta zerbitzuak egiteaz arduratzen diren establezimenduek lege honetako 38. artikuluko 2. paragrafoan, a) , b) eta c) idatz-zatietan, ezarritako betebeharrak bete beharko dituzte. Era berean, kontsumitzaile eta erabiltzaileei arreta emateko gertu egon behar dute, horien hizkuntza ofiziala edozein dela ere.\n4.- Jendearentzat irekita dauden saltokien kasuan, baldin badira lan-harremanen eta jendearen arretaren alorrean euskara integratzera berariaz zuzendutako diru-laguntzak jasotzen dituzten erakundeen saltokiak, edo interes orokorreko sektoreetako saltokiak, kasu horietan, 39. artikuluan jasotako betebeharrak betetzeaz gain, ahalmena eduki beharko dute kontsumitzaileei eta erabiltzaileei beraiek erabilitako hizkuntza ofizialean arreta eskaintzeko, zein ere den hizkuntza ofizial hori. [Otsailaren 9ko 2/2012 Legearen bidez emandako gaur egungo idazketa]\n1.- Euskadiko Autonomia Erkidegoaren lurralde-eremuan banatutako ondasun eta zerbitzuei dagokienez kontsumitzaile eta erabiltzaileei ematen zaien informazioa, barruan sartuta etiketetan, ontzietan eta erabilera-jarraibideen inprimakietan jasotzen den informazioa ere, euskaraz, gaztelaniaz edo, aldi berean, euskaraz eta gaztelaniaz adieraziko da, eskaintzailearen nahiaren arabera, salbu eta kapitulu honetan berariazko erregimen bat aurreikusten den kasuetan. Hori guztia kalterik egin gabe aplikagarria den legeriak, osasuna eta segurtasuna babesteko arrazoiengatik, kasu berezietarako ezar dezakeenari.\n2.- Gobernuak sustapen-neurriak hartuko ditu euskara eta gaztelania batera erabil daitezen, 1. paragrafoan aipatutako ondasun eta zerbitzuei buruzko informazioan. Jatorri-deitura edo kalitatezko izendapena duten euskal ondasunen kasuan, bai eta artisautza-produktuen kasuan ere, euskararen erabilera sustatuko da etiketatzeko orduan, baldin eta Euskal Autonomia Erkidegoaren eremuan erregulatutako produktuak badira.\n[Otsailaren 9ko 2/2012 Legearen bidez emandako gaur egungo idazketa]\n1.- Gobernuak egoki diren neurriak bultzatuko ditu eta beharrezko diren erabakiak hartuko ditu, euskararen erabilera sustatze aldera kontsumitzaileei eta erabiltzaileei ondasunak eta zerbitzuak eskaintzen dizkieten erakundeen jarduketaren alorrean.\n2.- Sektoreko planei dagokienez, planen jarduketa-esparruak eragina baldin badu herritarrei ondasunak eta zerbitzuak eskaintzeko jardueretan, plan bereziak bultzatuko dituzte kapitulu honetan jasotako eskubideak sustatzeko. Nolanahi ere, Gobernuak laguntza-ildoak abiaraziko ditu herritarrei ondasunak eta zerbitzuak eskaintzen dizkieten subjektuentzat, bi hizkuntza ofizialen presentzia erraztu dezaten beren jarduera gauzatzeko orduan, eta hizkera espezializatuko materialen zabalkundea bultzatuko du, eremu horretan euskararen erabilera errazteko.


Governors taldeak 'Su garaian' zuzeneko lana argitaratu dau\nBizkaie! 2015-04-16 00:00\nSasoi baten lekukoa da Su garaian (Baga-biga) zuzenekoa lana, Governors taldearen bederatzi urteko ibilbidearen laburpena, taldekideen esanetan. Hemeratzi kanta ditu diskoak, euren eta jarraitzaileen artea aukeratutakoak. Makinatxu bat zuzeneko ditue hemendik aurrera, baina 2016an deskantsau egingo dabe. Astegoienean Bizkaian joko dabe, barikuan, Ondarroako Beikozinin, eta zapatuan, Otxandion.\nGorvernors taldeko bost kideak izan dira aurkezpenean, JSang (ahotsa), Jorge Moro (bajua), Pako (gitarrea), Heloy Galan (bateria) eta Iñigo Zubizarreta (gitarrea). Eta eurekaz izan da bere Ritxi Aizpuru, Baga-biga diskoetxekoa. Aizpuruk aurreratu dau ...\nMikel Peruarenak irabazi dau 2014ko 111 Akademiaren Saria\n111 Akademiako akademiakideek hautatu eta izentauta, Mikel Peruarenak idatzi eta Susa argitaletxeak plazaratutako Su zelaiak eleberriak jasoko dau 2014ko 111 Akademiaren Saria. Hiru bozketa txandetan garatu da aukeraketa prozesua, urtarrilean hasi eta apirilaren 12an amaitu dana. Lehenengo txandan, 2014an gogokoen izan eben liburuaren alde bozkatzeko eskatu jaken 195 akademiakideei, eta lehen txanda haretan saridun izentetako behar zan botoen % 30 lortu eban obrarik egon ez zanez, akademiak ohiko prozedurea jarraitu eta beste bi bozketa txanda egin zituan.\nBigarren txandan honako ...\nAsteburu euskalduna Pabellón 6-n\nBerbaizu Euskara Elkartea 2015-04-15 13:26\nAsteburu honetan, Bilboko Pabellón 6-n Antzerki arinaren ihardunaldien III edizioa ospatzen segiduko dute. Hori bai, asteburu hau berezia izango da euskaltzaleontzat, asteburu honetan bertan eskainiko diren antzezlanak euskara soilik antzeztuko direlako. Hona antzeztuko diren obrak: Ausartien bidaia: info gehiago Beltxaranga beltza: info … Continue reading →\nThe post Asteburu euskalduna Pabellón 6-n appeared first on Berbaizu euskara elkartea.\nEH Bilduk Errekalden gertaturiko Udaltzaingoaren jokabidea onartezina eta desegokia dela deritzo\nEHBildu Bilbo 2015-04-15 13:01\nIbaibarriagak adierazi du halako jarrerak “giza eskubideen errespeturako oinarrizko arauak urratu baino ez dituztela egiten eta oso urrun daudela EAJ bultzatu nahi duen gertuko polizia eredu berritik”. EH Bildu Udal Taldearen iritziz, pasa den igandean Errekaldeko Gordoniz kalean izandako Udaltzaingoaren jokabidea onartezina eta desegokia da. Aitziber Ibaibarriaga bozeramaleak Herritarren Segurtasunerako zinegotzia den Tomas del Hierroren […]\nErrekalden gertaturiko Udaltzaingoaren jokabidea "onartezina eta desegokia" deritzo EH Bilduk\nEHBildu Bilbo 2015-04-15 12:30\nAitziber Ibaibarriaga zinegotziak adierazi du halako jarrerak “giza eskubideen errespeturako oinarrizko arauak urratu baino ez dituztela egiten eta oso urrun daudela EAJ bultzatu nahi duen gertuko polizia eredu berritik”. EH Bildu Udal Taldearen iritziz, pasa den igandean Errekaldeko Gordoniz kalean izandako Udaltzaingoaren jokabidea onartezina eta desegokia da. Aitziber Ibaibarriaga bozeramaleak Herritarren Segurtasunerako zinegotzia den Tomas del Hierroren […]\nII. Kontraekonomia Jardunaldien harira elkarrizketa Zebrabidea irratsaioan\nBuiaka! 2015-04-15 12:04\nGaur hasiko dira Ekonomia eta Enpresa Zientzien Fakultatean II. Kontraekonomia Jardunaldiak eta horien helburua azaltzeko Sarrikoko Ekonomia Kritikoko Taldeko (@EKTsarriko) kide den Andoni Zulaikari elkarrizketa egin diote Arrosa Irrati Sareko Zebrabidea saioan. Bertan, azpititulu modura “Europaren Erroetara” duten jardunaldien aurtengo … Irakurtzen jarraitu →\n“Ebaki Mozala” lelopean manifestazioa ostiralean\nBuiaka! 2015-04-15 10:32\nEspainiako Diputatuen Kongresuak joan den martxoaren 26an onartu zuen PPren “Herritarren Segurtasunerako Legea”. Egun horretan bertan, BUIAko kideek eskoletan salatu zuten herritarron oinarrizko eskubideen kontrako eraso hori. Kalean bere etorkizun duinaren alde borrokatzen duten gazte eta langileak zigor ikaragarrietara kondenatu … Irakurtzen jarraitu →\nInstagram sare soziala erabiltzen hasteko eskuliburua\nAzkue Fundazioa 2015-04-15 09:55\nInstagram sare soziala erabiltzen duzu? Ez zara ausartzen aplikazioa zabaldu eta argazkiak partekatzen hasten horrek eskaintzen dituen aukeretan galdu egiten zarelako? Edo filtroena ikusi duzu eta izutu egin zara? Lasai, Instagram erabiltzen hasteko eskuliburua eskaintzen dizugu. Jakingo duzunez, aurreko hilabetetan Instagram sare soziala erabiltzen ikasteko tailerrak eskaini izan ditugu Euskararen Etxean. Bertaratutakoek sare sozialaren aplikazioa […]\nII. Kontraekonomia jardunaldiak abiatuko dira gaur Sarrikon\nBuiaka! 2015-04-15 08:38 Ekonomia-Lana\nBigarren urtez, Sarrikoko EKTk, ekonomia kritikoko taldeak, Kontraekonomia jardunaldiak antolatu ditu. Aurten, Apirilaren 15etik 23ra bitartean iraungo du egitasmoak eta beste behin, esparru ezberdinak landuko dituzten hizlariak izango dira bertan.\nKirola egitea ez da beti osasuntsua...\nBizkaie! 2015-04-15 00:00\nDavid Hornback argazkilaria eta Kveta Pacovskà irudigile txekiar ospetsua Bilbao Arten\nDavid Hornbackek kaleko argazkiaren misterioak argituko ditu Bilbao Arten; argazkilari estadubatuarrak kaleko argazkigintzearen ganeko berbaldia eskainiko dau gaur, hilak 15, arratsaldeko 18:30ean; halan da be, haren lanaren inguruan antulotuko diran ekitaldiak maiatzera arte iraungo dabe. In the street argazki erakusketea izango da ikusgai apirilaren 24ra arte Bilbao Arteko kristalezko patioan, eta Hiri irekia. Street Photography izeneko ikastaroa emongo dau maiatzaren 21era arte.\nStreet photography izenekoa XIX. mendearen amaieratik erabilten hasi ziran kamera arinago eta mobikorragoen agerpenagaz batera ...\nSeiurte talde berriztarrak 'Ezpalak' estudioko siegarren lana aurkeztu dau\nZortzi kanta ditu Seiurte laukotearen Ezpalak disko barriak, aurrekoetan baino abesti gitxiago, baina indar eta energia beragaz. Laster hogei urte beteko ditu Berrizko taldeak, eta gogotsu dagoz behar barria jentaurrean aurkezteko. Lehenengo kontzertua maiatzaren 1ean emongo dabe, Tolosako Bonberenean.\nIokin Elortzak (gitarrea eta ahotsa), Julen Oarbeaskoak (bajua), Ekain Elortzak (bateria) eta Iñaki Elorzak (gitarrea) dira Siurte taldea, eta lehenengo biek aurkeztu dabe behar barriak prentsaurrekoan, Bilbon. Seiurte bandeak osotzen dauen enborraren ezpala dira diskoak, eta seigarren hau izenburutik beretik ganera ...\nSeiurte talde berriztarrak 'Ezpalak' estudioko seigarren lana aurkeztu dau\nIokin Elortza (gitarrea eta ahotsa), Julen Oarbeaskoa (bajua), Ekain Elortza (bateria) eta Iñaki Elorza (gitarrea) dira Seiurte taldea, eta lehenengo biek aurkeztu dabe behar barria prentsaurrekoan, Bilbon. Seiurte bandeak osotzen dauen enborraren ezpala dira diskoak, eta seigarren hau izenburutik beretik ganera ...\nBilbon, kapitalismoaren kontra MAIATZAK 1 EGIN\nBuiaka! 2015-04-14 21:48\nMaiatzak 1erako, Langileen Nazioarteko Eguna, mobilizazioa deitu dute gaur Bilbon hainbat eragilek. “Maiatzaren Lehenak, borroka egun bat izan beharko lukeenak, klase identitatearen zori eta bilakaera bera” jasan duela salatu dute. Honen aurrean, 17:00tan Deustuko zubitik abiatuko den manifestazioan “gure amorrua, gure haserrea” adierazi … Irakurtzen jarraitu →\nKARAOKEA ostiral honetan, apirilak 17\nKabia kultur elkartea (Orixe 48 San Inazio) Deustualdea\nAurreko edizioaren arrakasta ikusita, berriro ere elkartea animatuko dugu karaoke gau batekin! Ostiral honetan izango da, apirilak 17, 21:00etan. Gainera, Kabiroska txupito berezia dastatzeko aukera ere izango duzue!!!\nEz zaitez lotsatu eta anima zaitez gurekin abestera!\n‹‹ Aurrekoak 1 2 3 4 ... 2028 2029 2030 2031 2032 2033 2034 2035 ... 2421 2422 2423 2424 Hurrengoak ››


Nire hipoteka 2019ko ekaina baino lehen kontratatu nuen: zer gastu berreskura ditzaket? | Consumer\nBezero horiek eskubidea dute beren hipoteka eratzeagatik ordaindutako gastu gehienak berreskuratzeko.\n2019ko ekainaren 16a baino lehen, hipoteka bat eratzean sortzen diren gastuak nork ordaindu behar dituen legez ezarri zenean, bankuek bezeroa kostu guztiak jasatera behartzen zuten: notario- eta erregistro-muga-zergak, gestoriaren eta tasatzailearen ordainsariak… Auzitegi Gorenak gehiegizkotzat jo zuen praktika hori 2015. urtearen amaieran, baina ez da argi geratu 2021eko urtarrilera arte zenbateko dirua berreskuratu ahal izan duen. Ondoren, ikusiko dugu zer gastu ordaindu behar zituzten finantza-erakundeek eta nola erreklama daitekeen itzulketa.\nBankuak Auzitegi Gorenaren arabera ordaindu behar zituen hipoteka-gastuak\n2021eko urtarrilaren 27an emandako azken epaiaren ondoren, hipoteka-gastuen banaketari buruzko Auzitegi Gorenaren jurisprudentzia honela gelditu da:\n2019ko ekainaren 16a baino lehen sinatutako hipoteka bat formalizatzeagatik, bankuak kredituaren eskriturak (notariotza) eta inskripzioari (erregistroa) lotutako kostu guztiak ordaindu behar zituen, bai eta izapideak egiteko ardura zuen gestoriaren eta higiezinaren balorazioa egin zuen tasatzailearen ordainsariak ere.\nAldiz, bezeroak notario-gastuen beste erdia ordaindu behar zuen, bai eta hipotekaren eraketak eragindako egintza juridiko dokumentatuen gaineko zerga ere (EJD), baldin eta hipoteka 2018ko azaroaren 10a baino lehen kontratatzen bada. Ondoren formalizatutakoetarako, bankuak ordaindu behar du EJDZ, dekretuz (entitateek kasu gehienetan betetzen dute araudi hori).\nOro har, bankuek bezeroa kostu horiei guztiei aurre egitera behartzen zuten, eta Gorenak gehiegizkotzat jotzen du hori. Beraz, kontuan baino gehiago kobratu zitzaien afektatu guztiek finantza-erakundeak ordaindu behar zituen hipoteka-gastuak itzultzeko eskatzeko eskubidea dute: notario-arantzelen erdiak, erregistro-muga-zerga guztiak eta gestoriaren eta tasatzailearen ordainsariak.\nNola erreklama daiteke?\nErreklamazioa jartzeko, afektatuak gastu horien guztien fakturak (gestoriak bere garaian emandakoak) bildu behar ditu, dagozkion kopuruak itzultzeko eskatzeko. Erreklamazioa bi modutan aurkez daiteke:\nBankuaren beraren Bezeroarentzako Arreta Zerbitzuaren bidez. Bide hori judiziala baino azkarragoa da, baina entitateak uko egin diezaioke dirua itzultzeari. Kasu horretan, kexa Espainiako Bankuari aurkez dakioke; izan ere, haren ebazpenak lotesleak ez izan arren, argudio gisa erabil daitezke etorkizunean.\nEpaitegien aurrean salaketa jarrita. Beste aukera abokatu-bulego baten (edo kontsumitzaile-elkarte baten) zerbitzuak kontratatzea da, erakundeari salaketa jartzeko. Kasu horretan, hilabete batzuk (edo urte batzuk) itxaron beharko da epaia jasotzeko. Oro har, epaitza interesdunaren aldekoa bada, bankuak epaiketaren kostuak ordaindu beharko ditu.\nErreklamatzeko dagoen epeari dagokionez, legelariak ez dira ados jartzen: batzuek uste dute dagoeneko amaitu duela, beste batzuek preskribitu egingo dute Gorenaren azken epaia eman zenetik bost urte igaro direnean, beste batzuek ez dute inoiz iraungiko… Horregatik, zuhurrena erreklamazioa lehenbailehen jartzea da, etorkizunean arazorik sor ez dadin.\nEta hipoteka 2019ko ekainetik aurrera kontratatu bazen?\nAipatutako guztiak 2019ko ekainaren 16a baino lehen kontratatutako hipoteketarako balio du. Data horretatik aurrera formalizatutakoen kasuan, gastu horien banaketa Kreditu Higiezinen Kontratuak arautzen dituen 5/2019 Legean ezarritakoa da, eta ordutik dago indarrean atzeraeraginik gabe.\nAraudi berri horren arabera, bankuari dagokio hipoteka formalizatzeko gastu gehienak ordaintzea: notario- eta erregistro-muga-zerga guztiak, gestoriaren ordainsariak eta egintza juridiko dokumentatuen gaineko zerga. Bezeroak, bestalde, etxebizitzaren tasazioaren kostua bakarrik ordaindu behar du.\ngehiegizko klausulak hipoteca-eu\nOntzi-garbigailua hondatzen bada, jabeak edo maizterrak ordaintzen du?


Euskadiko Orkestra Sinfonikoa - Babesleak eta laguntzaileak\n» Babesleak eta laguntzaileak\nBeren konfiantza eskertuz\nEuskadiko Orkestra ez dabil bakarrik musika herritarrei hurbiltzeko lanean. Gure erakundeak kulturari egiten dion ekarpena ezinezkoa litzateke babesleek eta laguntzaileek ematen dioten laguntzarik gabe eta haien konpromiso irmorik gabe. Guztiak babesletza pribatuko ereduak dira, kultura eta orkestra ekonomiaren eragiletzat hartu dutenak. Erakunde horiek orkestraren zati dira eta orkestrak eskerrak ematen dizkie bere jardueran jarri duten konfiantzagatik.\nEuskadiko Orkestrak, zerbitzu publikoa dela garbi duenez eta bere Korporazio Erantzukizun Sozialaren baitan, Adimen Ezintasuna dutenen aldeko Elkarteen Euskal Federazioarekin (FEVAS) lankidetzan aritzen da “Berdintasuneko melodiaren alde” leloarekin bat eginda.\nOrain dela hainbat urte hasita, eta horretan jarraitzeko asmoz, gure orkestrak merkataritza-harreman bikaina du Gureak Taldeko hainbat enpresarekin. Horren bitartez, ezintasuna duten pertsonak laneratzea eta gizarteratzea erraztu du, talde horren sorkuntza-helburua betetzea erraztu ere.


Musikazuzenean agenda María Rosa Calvo-Manzano\nMaría Rosa Calvo-Manzano zuzenean ariko da Berriz herriko Kultur Etxean.\nMaría Rosa Calvo-Manzano Madrileko Goi Mailako Musika Konserbatorioko Arpa katedradun numerarioa da. Estatu espainiarreko katedradunik gazteena izanik.\nMadrileko RCSM katedradunen dekana izan da. Katedra oposaketa gainditu zuen urtean, RTVE Orkestra Sinfonikoaren solista plaza be atera zuen oposizio bidez. Erakunde honen kide sortzailea be bada.\nBere Prestakuntza musikala, artistiko eta humanistikoa apartekoa da. Arpan, Pianoan, Armonían, kontrapuntu eta fugan, konposizioan graduatua. Eta Madrileko Goi Mailako Kontserbatorioan piano akonpainamendua, ganbera-musika, folklore eta musikologia. Ikasketa guztiak sariekin amaitu ditu eta gainera karrera- amaierako aparteko saria lortu zuen.\nKontzertuak eskaini ditu bost kontinenteetan eta munduko musika zentro garrantzitsuenetan.


Liburuen izenburuekin kontakizun laburrak osatu dituzte - Zizurkil - Tolosaldeko ataria\nLiburuen izenburuekin kontakizun laburrak osatu dituzte\nTolosaldeko Ataria 2020-05-09 21:59\nAiztondoko Plazida Otaño liburutegiak etxealdirako erronka proposatu zien irakurleei. 12 pertsonek hartu dute parte ekimenean.\nEuskarazko liburuen izenburuekin kontakizun laburrak sortzea eta bideo bat grabatzea zen erronka. 12 pertsonek hartu dute parte eta liburuzainek aipatu dutenez, oso zaila egin zaie saria ematea. "Adituei bidali genien eta azkenean, denetatik 7 saritu ditugu", nabarmendu dute.\nLiburu sorta bat jasoko du saridun bakoitzak. Astelehenero, Plazida Otaño liburutegiko sare sozialetan zintzilikatuko dituzte bideoak. Ikusgai dagoen hau, Bakartxo Urruzolarena da.\nHemen saridunak: Bakartxo Urruzola (Gasteiz), Maren Urkizu (Lasarte), Larraitz Uria (Hernani), Oihana Iguaran (Amasa), Lures Gorostegi (Zizurkil), Idoia Barandiaran (Zizurkil) eta Maialen Zazpe (Lizartza).


Kulturak udan ilargia maite du, eta hego haizearen laztana. Ilargipe epelean, kultura zuzenean iristen da bihotzera, bihotza sentibera baitago udako gauetan. Elorrion, udan, kultura kalera irteten da.\nMusikaire da ezohiko jaialdi bat; eta bere programa, mazedonia moduko bat. Mazedonia honetan nahasten dira osagai oso ezberdinak, beti erakargarriak eta kalitatezkoak; nahasten dira baita arte motak eta jatorriak ere.\nEta zerbitzaten da aire irekian – udako gaugiro sorginetan – Elorrioko hiriak gordetzen dituen paraje zoragarrietan. Eta Elorrioko kaleetan ondare artistikoa garrantzitsua da oso. Horregatik, ondare hau udako gauetan bihurtzen da musikaz gozatzeko eszenario ezin hobea.


Mendiguren Elizegi, Xabier – MHLI\nXABIER MENDIGUREN ELIZEGIREN SOSLAIA\nXabier Mendiguren Elizegi (1964- ) euskal idazle eta editorea Beasainen sortua da 1964ko maiatzaren 3an. 1988. urtetik hasi eta gaurdaino aritu da Elkar argitaletxean helduen literaturako editore gisa lanean.\nEuskal Filologia Ikasketak egin zituen Euskal Herriko Unibertsitatean (1987) eta ikasketa horiek Urretxuko Udal Euskaltegiko irakasle lanarekin bateratu zituen azken urteetan. Gerora, Filologia Hispanikoan lizentziatu zen UNEDen. 15 urte ingururekin hasi zen literaturaren munduan murgiltzen eta lehen sorkuntza lanak egiten. Gaztelaniaz idazten zuen, ordea, etxetik euskalduna izan arren oinarrizko hezkuntza eta giroa erdaldunak izan baitzituen haurtzaroan eta ondorioz, mugatua baitzuen adierazpidea euskaraz. Unibertsitatera sartu aurreko urtean piztu zitzaion euskararekiko grina eta orduan erabaki zuen Euskal Filologia ikasi eta euskaraz idazten trebatzea. Hala hasi zen 1982an, 18 urte zituela, euskarazko lehen idazkiak egiten. Urte beteren buruan, 1983an, argitaratu zuen “22 ebaki” izenburua zeraman bere lehen ipuina Susa aldizkariaren 9. alean. Garai hartan Mendigurenen belaunaldiko gazte asko hasi ziren euren sorkuntza lanak argitaratzen, Pako Aristi, Juan Luis Zabala, Inazio Mujika eta Iñigo Aranbarri, besteak beste. Euskaltzaletasunaren eta euskal literaturaren modernizazio nahiaren ondorioz hasi zen belaunaldi gazte hau idazten, nolabaiteko ahalegin kolektibo baten baitan. Sei ipuin amodiozko (Susa, 1986) bere lehen ipuin-liburua 1986. urtean eman zuen argitara eta honen ondotik etorri ziren Kanpotarrak maisu – Kultur ministrariak ez digu errukirik (Susa, 1987) antzerki lana eta haur literaturako Estitxuk pirata izan nahi du (Elkar, 1987) lana. Era berean, 1986. urtean Argian astero liburu kritika idazteko lekukoa hartu zuen Mendigurenek artean Euskal Filologiako ikaslea zela eta Iñaki Caminok ardura utzi ostean. Garai hartan hasi zen Susa liburugintzan eta hastapen haietan argitaratutako liburu zenbaiten kontrazalak ere egin zituen Mendigurenek. Hala ekin zion Xabier Mendigurenek bere idazle ibilbideari eta jardunbide horrek zabaldu bide zion editore izateko atea, ordurako testuak zuzentzen eta kritikak egiten hasia baitzen.\n1988ko urtarrilean hasi zen Elkar argitaletxean editore gisa lanean, 24 urte zituela. Elkarren orduan haur literaturako editore Joxean Ormazabal zen, bana helduen literaturako ez zen berariazko editorerik eta hutsune hori betetzera etorri zen Mendiguren. 80. hamarkadan euskal argitaletxeak ugaltzen hasi ziren eta testuinguru horren baitan Mendigurenen gisan gazte belaunaldi batek hartu zuen argitaletxe berri horietako editore lanaren ardura, Gorka Arresek Susan eta Inazio Mujika Iraolak Alberdanian, besteak beste.\nMendiguren Elkarren editore jardunean hasi zenean argitaletxeak Donostiako Aldamar kalean zituen bulegoak. Gerora, argitaletxearen hazkundearen ondorioz, hiri bereko Portuetxe kalera lekualdatu ziren eta egun bertan dute egoitza. Bildumei dagokienez, Elkarreko literatur bilduma 1983. urtean sortu zen eta Joseba Sarrionandiaren Narrazioak (Elkar, 1983) izan zen bilduma horren baitan kaleratutako lehen lana. Xabier Mendiguren argitaletxean lanean hasi zenerako 60 zenbaki zituen bildumak eta 61.a izan zen editore gisa argitaratu zuen lehena, Juan Luis Zabalaren Gertaerei begira (Elkar, 1988), berak zuelarik idatzi liburuaren kontrazala ere. Urte berean bideratu zituen Joseba Sarrionandiaren Marginalia (Elkar, 1988) saio lanaren eta Txillardegiren Exkixu (Elkar, 1988) eleberrien argitalpenak ere, besteren artean. Mendiguren Elkarren editore lanetan hasi zenean sortzen hasiak ziren nobela beltzari eta literatura erotikoari zegozkion azpibildumak, baina helduen literaturako bilduma nagusi bakar hori zuen argitaletxeak. Editore gisa Mendigurenek dibertsifikazioaren alde egin nahi izan zuen eta hasierako asmoa bilduma horren baitan azpisailak sortzea izan zen, koloreen arabera bereiziko zirenak. Aitzitik, epe laburrean irizpidea aldatu eta narratibari eskainitako bilduma horren paraleloan generoen araberako bilduma berriak sortzen hasi ziren, poesiari eskainitakoa, saiakera bilduma edo kronika lanak bilduko zituen Lekuko izenekoa, besteak beste. Mendigurenek hastapenetik argi zuen dibertsifikaziora behar zela jo eta xedea bilduma bakoitzak bere nortasuna izatea zela, bai edukiari zegokiona baina baita grafikoa ere.\nAipagarria da, bestalde, 1988an euskal irakurlegoa (eta idazlegoa ere, hein handi batean) euskaraz irakurtzen trebatzen ari zela oraindik eta argitaletxean jasotako lanen gehiengoa 100-200 orrialde luzekoa izaten zela. Egun, ordea, joera hori aldatu egin da eta lan mardulagoak izan ohi dira, oro har. Argitaratutako lanei dagokienez, Mendiguren editore lanetan hasi zenean jasotako lan horien artetik % 30ak inguru ikusten zuen argia, baina azken urteotan kopurua % 20 ingurukoa da, idazlan gehiago jasotzen direlako, batetik eta argitaletxearen beraren argitalpen irizpideak ere zorroztu egin direlako, bestetik. Argitalpen kopuruei dagokienez eta testu liburuak bazter utzita, Elkar argitaletxeak urtero 50 liburu inguru plazaratzen ditu, bataz beste eta horietarik erdia izan ohi dira helduen literaturari dagozkionak, salbuespenak salbuespen, denak ere euskal sorkuntza lanak direnak.\n© Ane Villagran Arrastoa\nVILLAGRAN, Ane. Elkarrizketa Mendiguren, Xabierri. Argitaragabea. 14/03/2019.\nLITERATURAREN ZUBITEGIA, “Xabier Mendiguren Elizegi”. https://zubitegia.armiarma.eus/?i=99 [2019-04-25].\nAUÑAMENDI EUSKO ENTZIKLOPEDIA, “Mendiguren Elizegi, Xabier”. http://aunamendi.eusko-ikaskuntza.eus/eu/mendiguren-elizegi-xabier/ar-94619/ [2019-04-25].\nDokumentu hau aipatzeko: Villagran Arrastoa, Ane. (2019). “Xabier Mendiguren Elizegiren (1964- ) soslaia”. In MHLI-Memoria Historikoa Literatur Iberiarretan. URL: https://mhli.net/artxiboa/mendiguren-elizegi-xabier/\nXabier Mendiguren Elizegi editorearen argazkia. Iturria: Ane Villagran


Iraurgi Saski Baloia :: FEB Programa\nIraurgiko bi entrenatzailek lan estra edukiko dute Aste Santuan Espainiako Saskibaloi Federazioko selekzioekin. Xabi Chico eta Luis Agirrek Eslovakiara eta Zaragozara bidaiatuko dute hurrenez hurren. Urretxukoak 16 urtez azpikoarekin eta “Katxi” Talentu Operazioarekin (15 urtez azpikoa).\nEz dago esan beharrik gure bi entrenatzaile Espainiako Saskibaloi Federazioko proiektuetako partaide izango direla jakitea oso notizi ona dela. Baina batez ere pozten gara benetan merezi duten bi pertsona direlako.\nXabiren curriculuma aipatzeak leku askotxo eramango gintuzke. Urretxukoa ardo ona bezalakoa da: urteak pasa ahala hobeagoa da. Sekulako laguntza ematen ari zaio Sammic-i eta kluba oso gustura dago bere lanarekin. Eslovakiara bidaiatuko du egunotan Txapelketa bat jokatzera eta Polonia, Eslovakia eta Txekia izango ditu aurkari.\nLuis Iraurgiko familiaren barruan kirol garapen handienetakoa duen entrenatzailea da. Denboraldi honetan Aranur ari da entrenatzen eta Gipuzkoako Saskibaloi Federazioak antolatuko duen Espainiako txapelketan egotea du helburu. “Denbora apur bat” duenean ere Disdirari laguntzen dio. Zaragozara bidaiatuko du honek eta 2001ean jaiotako harribitxi onenekin jardungo da lanean.\nKlubetik esperientzia honekin ahalik eta gehien disfrutatzera gonbidatu eta animatu nahi ditugu.\nAÑARES - LEGANES ARGAZKIAK


Balea Zuria argitaletxeak Donostia Kulturaren laguntzarekin, euskarazko poesia zabaldu eta idazle gazteen lanari bultzada emateko asmoz poesia lehiaketa hau sortu dute.\nGaia, errima eta neurria libreak izango dira. Lanak aurkezteko epea 2017ko abenduaren 15ean amaituko da, eta saria 1.000 eurokoa izango da.\nLangabeentzako doako euskara ikastaroak, 2017\nDonostiako Udalak doako euskara ikastaroak antolatuko ditu hiriko Euskaltegiekin lankidetzan langabezian dauden donostiarrei zuzenduta. Ikastaro hauetan izena emateko epea 2017ko irailaren 1etik 21era egongo da irekita (biak barne).\nFrisian zortzi asteko literatur sorkuntza egonaldia egiteko deialdia martxan da\nDonostia 2016k eta Donostia Kulturak bultzatutako Beste Hitzak proiektuaren baitan Frisiako Leewarden hirian literatur egonaldi baterako euskal idazle bat aukeratzeko prozesua martxan jarri da. Irailaren 11ra arteko epea izango dute idazleek hautagaitzak aurkezteko.\nAbuztuaren 18tik 20ra ETXEKO SALTSAK antzezlana Donostiako Antzoki Zaharrean\nAbuztuaren 18tik 20ra, arrataldeko 20:00etan, Txalo produkzioak Donostiako Antzoki Zaharrean aurkeztuko duen ETXEKO SALTSAK antzezlana, 2018an emango den Antzerki Sarirako hautagaien artean egongo da.\nAktibaziorako gida eta esperientzien bilduma. «Auzia ez da izan ala ez izan … Kontua ekitea da. Egitea. Egiten duguna gara …». (Korrikako mezua, Lorea Agirre, 2015). Eta ekitea diogunean esan genezake horren barruan kokatzen dugula aktibatzea, egiteko modu berriak probatzea, bestelako esparru sektore eta eremu batzuekin lankidetzan aritzea eta harreman berriak egitea.\nEguzkiteka, Kontxa hondartzako liburutegia\nEguzkiteka, liburutegiko hondartza Kontxa pasealekuaren azpiko espazioan kokatua egongo da, erlojuen parean, La Rotonda diskoteka egon zen lekuan. Uztailaren 7tik abuztuaren 31ra egongo da zabalik, astelehenetik igandera goizeko 11:00etatik arratsaldeko 19:30era. Arratsaldero 17:00etan Lur Kortak haurrentzako ipuin kontaketa saio bat emango du.


LABORAL KUTXAREN ESTRATEGIA OMNIKANALAREN ELEMENTU BEREIZGARRIA BULEGOAK IZANGO DIRA - Laboral Kutxa Prentsa aretoa\nApril 3, 2017 -an argitaratua Laboral Kutxa(e)k\nEuskal kreditu-kooperatibaren Batzar Nagusiak 2016. urteko kontuak onartu eta ekitaldi horretako gestioa babestu du\nLABORAL Kutxak 111,3 milioi euro irabazi zituen 2016an, CET1 fully loaded kapital-ratioa % 15,46koa eta haren berankortasun-tasa % 5,82koa izan zen\nEntitatearen eredu komertzialaren oinarria goreneko banka kanalanitza da, teknologia eta kanalak harreman pertsonalarekin uztartuz\n2017ko apirilaren 1a.– Gasteizko Europa Biltzar Jauregiko entzunareto nagusian bildutako bazkideek aho batez onetsi dituzte LABORAL Kutxaren Urteko Kontuak eta Gestio Txostena, hurrenez hurren euskal kreditu-kooperatibako lehendakari Txomin Garcíak eta zuzendari nagusi Julio Gallasteguik aurkeztu dituztenak.\nTxomin García pozik agertu da iazko ekitaldiko lorpenengatik, kontuan izanda interes-tasa txiki-txikiek eta etengabeko arau-aldaketekek eragindako baldintza zorrotzak nagusi izan dituela urteak. Bazkideen aurrean egindako hitzaldian esan duenez, egoera zaila izan arren, helburuak hein handi batean bete dira. Hala, errentagarritasuna erronka nagusietako bat duen sektore batean, LABORAL Kutxak 111,3 milioi euro irabazi ditu zerga ostean, eta bere baliabide propioen gaineko errentagarritasuna —ROE— % 7,20koa izan da. Horrenbestez, entitatea leku pribilegiatuan kokatzen da sektorean.\nLABORAL Kutxak balantze saneatua aurkeztu du Batzar Nagusian, honako indar hauek nabarmenduta: kaudimen-maila handia, % 17,46ko CET1 fully loaded kapital-ratioarekin, likidezia-egoera lasaia, % 83ko LTD (loan to deposit) indizearekin; eta % 5,82ko berankortasun-tasa txikia.\nHorrez gain, kreditu-kooperatibak bitartekoturiko baliabideak, 19.619 milioi eurokoak, eta kreditu-inbertsioaren saldoa, 13.433 milioi eurokoa, aipatu ditu entitateko lehendakariak. Negozioari dagokionez, urtean egindako formalizazioek aurreko urtekoen aldean izan duten gorakada azpimarratu du; izan ere, hipoteka-bermedun maileguek % 24 egin dute gora, kontsumorako maileguek % 11,2 eta merkataritza-helburukoek % 10.\nJulio Gallasteguik bere hitzaldian adierazi duenez, Euskal Autonomia Erkidegoko eta Nafarroako ekonomiak hazten jarraitzen dute eta inguruko merkatuekin alderatuta maila hobeagoan daude, hazkunde-tasa eta enplegu-sorrera zertxobait apaltzen ari direla nabarmentzen delarik. Dena den, hobekuntza ekonomikoaren testuinguru horretan, banku-sektorearen oinarrizko erronka behar besteko marjinak lortzea da oraindik; izan ere, interes-tasetan ez da aldaketarik aurreikusten.\nGauzak horrela, haren arabera, LABORAL Kutxa “lehia-posizio ezin hobean dago eta konpromisoa du familia nahiz enpresen finantza- eta aseguru-beharrei erantzunik onena emateko”. Horrez gain, “ahalegin komertzialak egingo ditu aktiboen negozioa erakartzeko, eta kanal anitzeko negozio-eredurako trantsizioa bizkortuko du; izan ere, eredu hori ezin hobea da teknologia eta kanalak harreman pertsonalizatuekin uztartzen“.\nAseguru-negozioari dagokionez, gestioaren elementu estrategikoa eta diru-sarreren iturri garrantzitsua da dagoeneko. Hori dela eta, bereizteko, LABORAL Kutxak bankaseguruen kontzeptua garatzen jarraituko du kate osoan: aseguruak egitean, merkaturatzean eta ezbeharren arretan.\nEtorkizunerako lau erronka\nAmaitzeko, Txomin Garcíak Batzarreko azken hitzaldia eskaini du, entitateak etorkizunari begira duen ikuspegia azaltzeko. Haren gogoetaren muina hauxe izan da: LABORAL Kutxak nola egingo dien aurre finantza-sektoreak aurrean dituen lau erronka nagusiei, alegia ospeari, errentagarritasunari, erregulazioari eta bezeroen ohitura aldakorretara egokitzeari.\n“Sektorearen ospe ona hil ala bizikoa da bezeroen konfiantzari eusteko, gaur egun atxikimendua funtsezkoa baita” adierazi du. Zentzu horretan, STIGA kontsultoretza-etxe independenteak argitaratu berri duen ikerketa aipatu du kooperatibako lehendakariak, poz handiz; izan ere, “gure bezeroek gogobetetasunaren eta zerbitzu-kalitatearen sailkapenetako buruan kokatzen gaituzte”.\nErrentagarritasunak ere bere lekua izan du etorkizunerako erronken artean, izan ere, “banku-sektorearen eginkizuna errentagarritasuna hobetzea da, edo, gutxienez, kapitalaren kostuaren gainetik jartzea”. Eta, Estatuko banku-sektoreak baliabide propioen gaineko % 4ko errentagarritasuna ozta-ozta lortu duen testuinguruan, Txomin Garcíak gure entitatearekiko konfiantza azaldu du, “LABORAL Kutxa sektoreko erakunderik errentagarrienen artean mantentzen ari delako azken urteotan, % 7,20ko ROEarekin”.\nBankak aurre egin behar dion eta LABORAL Kutxa buru-belarri murgilduta dagoen hirugarren erronka ere azaldu du Txomin Garcíak, erregulazio-ingurune aldakor eta zorrotza, hain zuzen: Basilea III ixtea, IRFS9, MREL eta abar., besteak beste, plantilla osoak egin beharreko prestakuntza-ahalegina eskatuko du, MIFID II araua dela medio.\nHitzaldia amaitzeko, erronka garrantzitsuenetako bat izan du hizpide Txomin Garcíak: bezeroen ohitura-aldaketa. Erronka horren ondorioz, kanal ez-presentzialen bidezko gestioaren aldeko apustua egin behar da (Internet, mugikorra eta kutxazainak), baita aldaketa-prozesu estrategiko etengabearen aldekoa ere, teknologiaren eboluzio azkarra dela medio.\nLABORAL Kutxako lehendakariak eredu hibrido bat aldarrikatu du, gizakiak eta teknologiak osatua, eta honako hau iragarri du: “LABORAL Kutxak kalitate handia eskainiko du bezeroekiko harreman birtualetan, eta bestalde, ohiko banaketa-sareak eraldatuko ditu, bere estrategia omnikanalean elementu bereizgarria izan dadin”.\nemaitzak Laboral Kutxa online banka


DESKARGAKO GARBIGUNEKO EGOKITZE-OBRAK\nObrak amaitu dira eta Urretxuko garbigunea 2020ko urtarriletik aurrera berriro irekita dago.\nEmakumeen aurkako indarkeria desagerrarazteko eguna\n2019/11/26 | Birziklapena\nSasietako mankomunitateko Goierri Garbiako langileek bat egin dute “Emakumeen aurkako indarkeria desagerrarazteko eguneko” ekimenarekin. Hau ikustarazteko hondakin-bilketan aritzen diren langileek txaleko moreekin lan egin dute. Argazkietan ikusi daitezke eguneko nahiz gaueko txandetako langileak txalekoekin.\n2019/10/31 | Murriztea, Birziklapena, Berrerabilpena\nAbiatu da aurten ere ikastetxeei zuzenduriko Ingurumen-heziketa kanpaina. Dagoeneko 8. edizioa dugu hau. Iaz bezala, aurten ere, 33 ikastetxeek eta 1500dik gora ikasleek parte hartuko dute kanpainan.\nURRETXUKO JAIETAN, KOMERTZIOTAKO BILKETAN ALDAKETAK\nUrretxuko jaiak direla eta, zentroan (Areizaga, Gernikako arbola, Kalerrota, Nekolalde eta Iparragirre kaleetan) hondakin bilketa komertzialak izango dituen aldaketen berri eman nahi dizugu. Irakurri albiste osoa aldaketa guztiak ikusteko.\nURRETXUKO JAIAK DIRELA ETA GARBIGUNEA ITXITA\n2019/09/20 | Birziklapena\nUrretxuko Santa Anastasia jaiak izanik Urretxuko Garbigunea itxita izango da astelehenean hilak 23.\nArtile-bilketa Landa Garapen Elkarteen eskutik egingo da.\nORDIZIAKO JAIETAN, BILKETA KOMERTZIALEAN ORDUTEGI ALDAKETA\nOrdiziako Santa Ana jaiak direla eta, hondakin bilketa komertzialean honako aldaketak emango dira:\nUztailak 19, 20, 24, 25, 26 eta 27an bi gurpildun edukiontzien bilketa pertsonalizatua aurreratu egingo da. Hau da, bilketa gaueko 21:00etan hasi beharrean, arratsaldeko 15:00tan hasiko da. Bilketa beraz, arratsaldean zehar egingo da. Aldaketa honek, egunean atera behar den hondakin frakzioari eta kartoi komertzial zerbitzuari eragiten die.\nInformazio gehiago 943 16 15 55 telefonora deituz eskuratu dezakezue.\nJai zoriontsuak igaro.


About: Arizona Coyotes\nArizona Coyotes AEBtako Arizona estatuko Glendale hirian egoitza duen izotz hockey talde profesional bat da. NHL liga profesionalean jokatzen du. 1972an sortu zen eta etxeko partiduak Gila River Arena lerratokian jokatzen ditu.\nArizona Coyotes AEBtako Arizona estatuko Glendale hirian egoitza duen izotz hockey talde profesional bat da. NHL liga profesionalean jokatzen du. 1972an sortu zen eta etxeko partiduak Gila River Arena lerratokian jokatzen ditu. (eu)\nBeltza eta Zuria\nArizona Coyotes (eu)


Orival (Charente) - Wikipedia, entziklopedia askea.\nPrith APPASAWMY (2014-2020)\n45° 16′ 36″ N, 0° 04′ 18″ E / 45.2767°N,0.0717°E / 45.2767; 0.0717Koordenatuak: 45° 16′ 36″ N, 0° 04′ 18″ E / 45.2767°N,0.0717°E / 45.2767; 0.0717\nOrival (Charente) (Frantzia)\nOrival (Charente) (Charente)\nChalais, Courlac, Montboyer, Rouffiac eta Saint-Quentin-de-Chalais\nOrival Frantziako udalerria da, Charente departamenduan dagoena, Poitou-Charentes eskualdean. 2013an 160 biztanle zituen.\n2007an Orival udalerrian erroldatutako biztanleak 159 ziren. Familiak 64 ziren, horien artean 12 pertsona bakarrekoak ziren (12 bakarrik bizi ziren gizonak), 28 seme-alabarik gabeko familiak ziren eta 24 seme-alabak dituzten bikoteak ziren.\n2007an 89 etxebizitza zeuden, 67 familiaren etxebizitza nagusia ziren, 18 bigarren erresidentzia ziren eta 4 hutsik zeuden. Etxebizitza guzti hauek 89etxeak ziren. 67 etxebizitza nagusietatik 55 bere jabearen bizilekua ziren, 11 alokairuan okupaturik zeuden eta 1 doan lagata zegoen; 1ek bi gela zituen, 6 etxek hiru zituzten, 24 etxek lau zituzten eta 37 etxek bost zituzten. 60 etxek euren parking plaza propioa zuten azpian. 26 etxetan ibilgailu bat zegoen eta 39 etxetan bat baino gehiago zituzten.\n2007an lan egiteko adina zuten pertsonak 102 ziren, horien artean 71 aktiboak ziren eta 31 inaktiboak ziren. 71 pertsona aktiboetatik 66 lanean zeuden (37 gizon eta 29 emakume) eta 5 langabezian zeuden (5 emakume eta 5 emakume). 31 pertsona inaktiboetatik 16 erretiraturik zeuden, 6 ikasten zeuden eta 9 "bestelako inaktibo" gisa sailkaturik zeuden.\n2009an Orival udalerrian 68 unitate fiskal zeuden, 169 pertsonek osaturik. Pertsona bakoitzeko diru-sarrera fiskalaren mediana urteko 15.415 euro zen. \n2007an zeuden 6 komertzioetatik, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 3 eraikuntza enpresak ziren eta 1 ibilgailuen saltze eta konpontze enpresa zen.\n2000. urtean Orival udalerrian 6 nekazaritza-ustiategi zeuden, 228 hektarea erabiltzen.\nMultimedia: Orival (Charente)\nBNF: 15248691r (data)


Gautegiz Arteagako Udala - GAUTEGIZ ARTEAGAN UMEENTZAKO ZIRKU IKASTARO DIBERTIGARRIA ESKEINIKO DA SORMENA ETA ESPRESIOA LANDUZ\nGAUTEGIZ ARTEAGAN UMEENTZAKO ZIRKU IKASTARO DIBERTIGARRIA ESKEINIKO DA SORMENA ETA ESPRESIOA LANDUZ\nGautegiz Arteagako Udalak zirku ikastaro bat antolatu dau, herritarrak zirku espíritu dibertigarrian murgiltzeko asmoz. Ikasketarako eta espresiorako gunea izango da, malabarismoa edota oreka ariketak egiteko teknikak ikasiko dira bertan. Plaza mugatuak dira eta herrian erroldatutakoek izango dabe lehentasuna. Ikastaro hau aste honetan hasi diren udal ikastaroen eskaintzara gehitu da.\n“Udal ikastaroen helburua osagarriko prestakuntza, aisialdi osasungarria eta dibertsio eskaintza zabala eskeintzea da, herritarren aisialdia aberasteko beharrizanari erantzunez. Horretarako, beti be herrian bizi direnen ekimenak eta eskaintzan hartzen doguz kontutan. Horrela gertatu da aurton eskeintzen dogun zirku ikastaroagaz, lanbide honetan aditua dan herriko bizilagun batek emoten dau ikastaroa eta”, azaldu dau Gautegiz Arteagako Alkateak, Juan Felix Naberanek.\nGautegiz Arteako zirku tailerra martitzenetan izango da 17:30etatik 18:30etara, azaroatik maiatzera eta 4 eta 13 urte bitarteko neska-mutilei zuzenduta dago. Ikastaro honen helburua zirkuaren mundu liluragarrira hurbiltzea da eta ikasketa, espresioa eta sormena sustatzeko gune bat sortu. Koordinazioa eta oreka be landuko dira eta baloreak sustatuko dira, lantaldean aritzea edota ohitura osasungarriak, besteak beste. Ikastaroa Keko Salvador Martín-ek, Gautegiz Arteagako bizilagunak emoten dau, Madrileko Rey J.C Unibertsitatean Arte eta Dantza Pedagogia Ikas-agiria, Zirku Espezialitateko ikasketak ditu. Berak honako aipatzen dau: “Zirkuaren teknika nagusiak ezagutzera emoten dau ikastaroak. Garapen emozionala eta gorputzeko jokoen bitartez, neska-mutilek oreka, psikomotrizitatea, gorputz ezagutza, indarra, flexibilitatea, gorputz zuzenketa…landuko dira”. Ikastaroan malabareak, oreka eta zirku teknikak ikasiko dira. Landuko diran teknikak: kirol akrobaziak, akrosport, airezko akrobaziak (txiribueltak, arrisku-salto…), oreka, malabareak eta airezko teknikak trapezio eta ohialekaz; gorputz-espresioa, antzerkia eta dantza, inprobisazio eta sormena landuko dira be.\nPlazak mugatuak mugatuak dira, 12 pertsona gehienez. Izena-emotean Gautegiz Arteagan erroldatutakoek izango dabe lehentasuna. Erroldatu barik daudenek itxaron listan geratuko dira. Prezioa, 70€ erroldatutakoak eta 105 € ez erroldatuak. Interesatuek bi asteko epea izango dabe izena-emoteko, udaletxean edo Aretxederreta Kultur Etxean. Apuntatzeko azken eguna urriaren 16a izango da. (Informazio gehiago Aretxederreta Kultur Etxean).\nUdal ikastaroak martxan\nGainera, Beste urte batez, Gautegiz Arteagako Udalak udal ikastaroak jarri dauz martxan, herriko bizitza sozio-kulturala dinamizatzeko asmoz, herritarrei aisialdi, kirol eta kultur ekintzak eskainiz.\nKlaseak aste honetan jarri dira martxan, honako ikastaroekaz: Pilates, Yoga, umeentzako ingelesa, Joskintza, Abesbatza, Zumba eta Mantenu Gimnasia. Eskaintza zabala da, honako ordutegiagaz: Pilates klaseak martitzen eta eguenetan eskainiko dira, 17:45tik 18:45ra eta 18:45tik 19:45tara; Yoga astelehen eta egueztenetan izango da, 18:15tik-19:45tara; Zumba klaseak astelehenetan 18:30tatik 19:30etara eta egueztenetan, 17:30tik 18:30ra izango dira; Mantenu Gimnasia astelehen eta egueztenetan izango da, 17:00etatik 18:00etara; Abesbatza martitzenetan izango da 20:00tik-21:00etara; Joskintza klaseak, egueztenetan 18:00etatik 19:30etara. Eta umeentzako Ingeles klaseak martitzen eta eguenetan eskainiko dira 16:30tik 17:30etara.


Ikusi, Entzun, Zabaldu - Askekintza\nAskekintzaren helburuetako bat Animalien Askapenaren mugimenduan garrantzitsuak diren materialak euskaratzea eta gure informazioa euskaraz sortzea da, euskaldun guztiek antiespezismoaren borrokaren inguruan informatzeko aukera izan dezaten.\nAukera %100 begetalen inguruko informazioa, filmak, laburmetraiak eta beste hainbat material aurkituko dituzu hemen.\nIkusi, entzun, zabaldu!\nDonostiako Gida Beganoa 2017\nDonostiako taberna eta jatetxeetan dauden aukera beganoak bildu ditugu gida honetan. Dohainik deskargatu dezakezu, eta Donostia beganoaz disfrutatu!\nPDFan eskuragarri hemen: Euskaraz / Gazteleraz\nAzken urteetan kontzientziazio kanpaina asko egin ditugu kalean. Horretarako, gai ezberdinak jorratu eta eskuorriak prestatu ditugu informazioa zabaldu ahal izateko. Deskargatu, inprimatu eta zabaldu askatasunez:\n– Arrainek egiten diegun guztia sentitzen dute\n– Esneak miloika biktima ditu\n– Arrautzak, zapalkuntza ezkutua\n– Beste animaliekin esperimentuak egitea injustua da\n– Festak ospatu, Animaliak askatu!\n– Zirkoak bai, baina animaliarik gabe\n– Animalia esplotaziorik gabeko arropa eta osagarrien gida\n– San Tomas justua danontzat\n– Euskal Herriko festa injustuak\nAgian lehenagotik ezagutzen duzu Beganeren errezeta beganoen instagrama @begane_bizitzabeganoa.\nOrain, gainera, errezeta berri bat egiten duenean Instagramen argazkia publikatu eta bere blog berrian errezeta erakusten digu.\nAskekintzako aktibista da, eta horrez gain beganismo/antiespezismo/animalia askapeneko mugimenduari buruzko testuak eta bideoak publikatzen ditu, baita bere bizipenak begano bezela, egunerokoak eta bideo-errezetak ere.\nIkusi Bloga eta Instagrama.\nEarthlings 2005ean kaleratutako dokumentala da. Bost ataletan (maskotak, janaria, arropa, ikuskizunak eta ikerketak) gizakiak beste animaliekin duten erlazioa zein den kontatzen digu Joaquin Phoenix-ek, Moby-ren musikaz baliatuta, Sahun Monsonek idatzi, ekoizi eta zuzendutako film honetan.\nHemen online ikusteko aukera.\nThe Herd Euskaraz\nThe Herd beldurrezko laburmetraiari euskarazko azpidatziak gehitu dizkiogu, denok disfrutatu eta zabaldu dezazuen.\nMelanie Light zuzendari feministak sortutako filmak arrakasta izugarria izan ondoren online ikusteko aukera irekia eskeini nahi izan dugu.


ZURE TUNELA: Cinema Paradiso (aitatasunaren ajeak eta biajeak XV)\n25 urte bete dira aurten 'Cinema Paradiso' film ederra lehen aldiz ikusteko aukera izan genuenetik, eta pantaila handira ekarri digute berriz ere iraila hasiera honetan, urteurren honen harira. Gauza asko da, batean, pelikula italiarra: galdutako garai -ustez- beti hobeen erretratua, nostalgiaren melodia bisuala, zinemaren magiaren isla -Italiako herrixka haren hormetan Alfredo trebeak hain emeki erdietsitakoa-, haurtzaroaren eta nerabezaroaren mira, bizitza eder eta triste honi egindako kanturik xaloena, baina batez ere aita-semeen arteko adiskidetasun istorio zirraragarria da (espermatozoide single batek ematen duena baino haragoko aitatasun batena, hori bai), eta baita istorioak asmatzearen lilurari buruzkoa ere.\nEnnio Morriconeren musika dotorearekin, leun egiten du aurrera pelikulak, eszena gogoangarriak txirikordatuz bat bestearen atzetik, zinemarekiko maitasuna erakutsiz plano soil bakoitzaren atzean, Totó txikiaren haurtzarotik heldutasunerainoko bidaia emozional hunkigarrian.\nParadisu txiki bat baitzen proiekzioko kabina Totórentzat, magia guztien sorlekua, istorio guztien abiapuntua, eta handik begiztatzen zituen ikusle liluratuengan zinemak sortzen zituen emozioak: algara, negarra, harridura, nazka, angustia, beldurra, hunkipena, samurtasuna, mina, asaldura.\nEz dut larregi maite inolako emoziorik sortzen ez duen zinema. “Cinema Paradiso” bezain hunkigarri, edo Pasoliniren pelikulak bezain asaldagarri, xume nahiz handi, larruazalean zirt -edo zart- eraginarazten didatenak ditut gustuko. Eta erantzunak eman beharrean -horretarako nahikoa eta sobera dugu Elizarekin- galderak egitera bultzatzen gaituztenak, hormarik ziurrenak dardarka jartzen dituztenak. Erantzunak, norberak baitauzka bereak.\nDonostiako Zinemaldiaren aitzakian, badugu aukera altxor ederren bila aritzeko egunotan, baina baita zinemalditik kanpo ere, urte osoan zehar. Istorioak ikus edo entzutearen lilura ez zaizu sekula santan desagertuko, umetatik hasi eta nerabezarora arte zure atlas sentimentala osatzen lagundu dizun Alfredorik izan baduzu inoiz alboan, zinemara berarekin eramango zaituen norbait, Julio Verneren nobela potoloak -edo “Peter Pan”, edo “Altxor uhartea”, edo “Gizon ikusezina”- hitzez hitz irakurriko dizkizun bidelagun bat, enegarren ipuina entzun ondoren azkenean loak hartu zaituenean argia itzaliko duen jainko txiki hori.\nMunduko ofiziorik ederrena baita istorioak kontatzearena. Aita izatearenarekin batera, segur aski. Eta hobeto edo okerrago egingo duzu, ofiziorik ederrenak zailenak ere bai baitira, baina garrantzitsuena ez da hori, adiskidea, inportanteena, egiten duzuna egiten duzula...\nUrola Kostako Hitzan argitaratua (2014/09/25)\nBy Bertol Arrieta ordua: urriak 06, 2014\nXXI. mendeko pelikularik onenak (aurreselekzioa)\nXXI. mendeko 25 pelikularik onenak aukeratzeko, lehendabizi aurreselekzio zabalago hau egin dut. Ikusi ditudanen artetik (batzuk-batzuk ge...\nSartu zure e-posta, eta mezu bat jasoko duzu artikulu berri bat argitaratzen dudanero


Lehen laguntzetan eta bihotz-biriketako bizkortzean prestakuntza - Bilbao Gazte\nLehen laguntzetan eta bihotz-biriketako bizkortzean prestakuntza\nLehen Laguntzetako eta Bihotz-biriketako oinarrizko suspertze (B.B.S.) teknikak erakusteko tailerrak, teoriako ordu bat eta praktikako hiru ordu uztartuta. 10-15 ikasleek osatutako talde murriztuetan egiten da monitore baten gidaritzapean, eta maniki berezi batzuk erabiltzen dituzte. Klasetara joanez amaitzean, ikasleek ikastaroan parte hartu izanaren egiaztagiria jasotzen dute.\nIkasleei larrialdi kasu baten aurrean prestakuntzako eta erabakiak hartzeko tresnak eskaintzea.\nDBHko 4. mailako (14-15 urte), Batxilergoko eta Lanbide Heziketako (16-18 urte) ikasleak.\nParte hartzen duten beste erakundeak\nHerrialde garatuetan gaixotasun kardiobaskularrak hiltzeko kausa nagusienak dira. Horien agerpen larriena geldialdi kardiako baten bidezko bat-bateko heriotza da. Kasu hauek gero eta gehiagotan ematen dira, une horren aurretik bizitza arrunta egiten zuten pertsonengan.\nBihotza GELDITZEN da, eta ez bada laguntzarik eskaintzen, 8 minutuen ostean heriotza atzeraezin bihurtzen da. Baina denbora-tarte horretan (8 minutu) Bihotz Biriketako Bizkortze maniobra aurreratua egiten bada (Desfibrilazioa, Airestapen mekanikoa, medikazioa,…), bizirauteko aukerak egon daitezke.\nBihotza gelditu izanaren abisua ematen denetik anbulantzia gaixoa dagoen lekura heltzen den arteko DENBORA HIL ALA BIZIKOA da; beraz, denbora hori luzatuz gero, bizirauteko aukerak murrizten dira. Une hartan, Geldialdia gertatu bezain laster, EZINBESTEKOA da biktimaren ondoan dagoen pertsonaren batek Oinarrizko Bihotz Biriketako Bizkortze maniobrak egitea.\nHori horrela, bizirauteko portzentajea nabarmen handitzen da, izan ere, % 30-40ra heldu daiteke. Geldialdi kardiakoa ematen denean, ez badira Oinarrizko Bihotz Biriketako Bizkortze maniobrak egiten eta maniobra Aurreratua 8 minutu pasata aplikatzen bada, bizirauteko-indizea % 0-2koa izango da. Bestalde, Bihotz Biriketako Bizkortze-maniobra Aurreratua ondoko 4-6 minutuen bueltan egiten bada, baina ez bada Oinarrizko Bihotz Biriketako Bizkortze maniobrak egin, bizirauteko-indizea % 10-20koa izango da; eta bi maniobrak horiek egiten badira, aldiz, % 30-40koa izango da. Oinarrizko Bihotz Biriketako Bizkortze maniobrarako teknikek ez dute inolako gailu edo farmakorik behar. Bakarrik beharrezkoak dira eskuak, ahoa…eta ikastaro batean eskuratutako gaitasunak.\n2016-2017 ikasturtean zehar, 63 talde osatu dira, guztira 1231 ikasle\nIkastaroaren iraupena: teoriako ordu bat eta praktikako hiru ordu.\nPraktikak manikiekin egiten dira, talde bakoitzak gehienez 12 ikasle ditu eta saioak Gurutze Gorriaren Bihotz Biriketako Bizkortze Monitoreek zein Osasun Sustapenaren teknikariek ematen dituzte.\nIkastaroa amaitzean, gainditzen bada, ikasleak egiaztatutako Diploma jasoko du.\nEremua 1 Autonomia eta emantzipazioa\nEremua 2 Kultura, aisia eta kirola\nEremua 3 Balioak eta gizarte-kohesioa\nEremua: Autonomia eta emantzipazioa\nArdatza: Prestakuntzari Laguntzeko Udal Prestakuntza Programak\nSaila/Erakundea: Osasuna eta kontsumoa


Ch 17 John – 2arrain\nHasiera / Biblia / John Ebanjelioa / Ch 17 John\n17:1 Jesus esan gauza horiek, eta gero, altxaturik begiak zerurantz, esan zuen: "Aita, ordu iritsi da: glorify zure Son, beraz, zure Seme duzu glorify ahal,\n17:2 duzu bothere haragui guciaren gainean eman zion bezain, beraz, betiereko nori zion duzu eman duten guztiei bizitza eman zuen dezake.\n17:3 Eta betiereko bizitza da: duten jakin dezaten, egiazko Jainko bakarra, eta Jesukristo, hic igorri duana.\n17:4 glorificatu diat lurrean duzu. hori betetzeko eman zenidan lana bukatu dut.\n17:5 Eta orain, Aita, glorify me zeuk barruan, gloria mundu aurretik izan zurekin dut inoiz izan zen.\n17:6 zure izen manifiesta dut zuek izan mundutik eman zidan gizonak ra. Zureak ziren, Eta eman drauzquidac. Eta zure hitza beguiratu dié.\n17:7 Orain niri eman drauzquidán gauça guciac hireganic dira konturatzen dira.\n17:8 For ematen ditut eman dit niri hitz. Eta hitz horiek onartu dute, eta benetan ulertu dute aurrera joan dela dizut, eta sinhetsi dié ecen hic igorri nauala.\n17:9 Otoitz dut. Ez dut munduaren alde otoitz, baina nori niri duzu eman dutenentzat. For zurea dira.\n17:10 Eta hori guztia da nirea zurea da, eta hori guztia da zurea nirea da, eta hau ere glorificaturen naiz.\n17:11 Eta ez naiz, nahiz eta munduko, horiek munduko dira, eta zuk noana. Aita santu-santua, zaintzeko horiek zure izenean, nori niri duzu eman dutenak, beraz, bat diradençat, inork gu beçala.\n17:12 nengoen haiekin bitartean, horiek kontserbatu dut zure izena. nori niri duzu jakin horiek alaitzen dut, eta ez da horietako bat galdu egin da, perdition semea izan ezik, beraz, Scriptura compli dadin.\n17:13 Eta orain noana. Baina gauza horiek ari naiz munduan, beraz, nire poza betetasuna izan ditzazkete euren baitan.\n17:14 eman ditut zure hitza, munduak gorroto ditu horiek. Ez dira munduaren dute, bezain I, gehiegi, Ez naiz munduaren.\n17:15 Ez naiz otoitzean ari emango zien duzu mundutic, baina horiek gorde nahi duzu gaiztoz.\n17:16 Ez dira, munduaren, halaber, ez nago bezain munduaren.\n17:17 Sanctificaitzac horiek egia hasi. Zure mezua egia da.\n17:18 bidalitako Just gisa me mundura, ere igorri citiat hec mundura.\n17:19 Eta haientzat Neure sanctifica dudala, horrela dute, gehiegi, egian santutuak daitezke.\n17:20 Baina ez naiz horiek alde otoitzean bakarrik, baina baita dutenek bidez bere hitza emango dit sinesten.\n17:21 Beraz daiteke bat izan dute guztiak. Just gisa, Aita, me daude, eta nago zuk ere, beraz ere gutan bat diraden dute: beraz, mundu hori bidaliko sinets iezadazu.\n17:22 Eta hori niri duzu eman aintza, Haiekin ditut, beraz, bat diradençat, besterik bezala ere bat garen.\n17:23 naiz horiek ere, eta çuec ni baithan. Beraz daiteke bat bezala izango dute perfecto. Eta beharbada munduan badakiela bidali ninduten, eta hori maite dituzunez, Izan ere, zu maite ninduen bezain.\n17:24 Aita, Egingo dut non bainaiz ni, nori niri duzu jakin horiek, gainera, nirekin egon daiteke, beraz, nire aintza eta horrek niri eman duzu ikusi ahal izango dute. For me maite duzun munduaren sorreraren aurretik.\n17:25 Aita gehien besterik, mundua ez da ezagutzen duzu. Baina ezagutzen zaitudala. Eta horiek ezagutzen dute zuk bidali nauzula.\n17:26 Eta egin ditut ezagutzen, zure izen horiekin, eta eçagut eraciren dut, beraz, horrek ere maite nauzu hetan dençát maitasuna, eta, beraz, horiek ere ahal izango dut. "


kritiken hemeroteka » Guda Nagusia (1914-1918)\nGuda Nagusia (1914-1918) / Ebaristo Bustinza, "Kirikiño" / Labayru, 1990\nGuda Nagusia (1914-1918) Josu Landa / Argia, 1990-04-01\n“Sutondoan” deritzon sorta honen bitartez, bizkaierazko klasikoak berreskuratu nahi ditu Labayru Ikastegiak, gaurko hizkuntza estandarrean bizkaierak ahalik eta itzal haundiena izan dezan aurrera daraman asmoaren barruan. Esan beharrik ez dago Agirre, Otxolua edo Erkiagarekin batera, Kirikiño dela bildumako kuttunetakoa. Oraingoa, kaleratu dioten hirugarren liburua da, eta aurretik “Egunekoa” eta “Edo geuk edo inok ez” izan ziren berrargitaratuak. Oraingo “Guda Nagusia” bezala, besteak ere batik bat biltze eta orrazte lan baten ondorioa izan zen, aldizkari eta egunkarietatik hartutako artikuluen bilduma, eta lan hori bereganatu zuena Xabier Perea da, honetan ere moldaketa, aurkezpena eta hitzaurrea prestatu dituena.\nAurreko bi artikulu bildumetan ez bezala, Euskal Herritik kanpoko gai bat aukeratu nahi izan du Perea Txabarrik, hain zuzen ere Kirikiñok bertako gaiez aparte mundukoez ere idatzi zuela nabarmendu erazi nahi izan bait du. Bestetik, euskal idazleek gutxitan jorratutako gaia hautatu du: Munduko Lehen Gerratea. Kirikiñok, egunkariak eskaintzen zion halabeharreko plazatik, ohizkoa ez den ikuspegiaz astintzen du gerratea, ia eguneroko segimendua eginez, berriak eman eta iruzkinduz. Bereziki interesgarria suertatzen da Kirikiñok nabarmenagotzen dituen bi alderdi: gerran parte hartu zuten euskaldunak, eta alemanek hondoratu zituzten euskal itsasuntziak.


Abenduak 3: Euskara gurea, denona. - Sakanako Mankomunitatea\nAbenduak 3: Euskara gurea, denona.\nAbenduaren 3a, Nafarroako Egunaz gain, Euskararen eguna ere bada, 1949tik eta Eusko Ikaskuntzaren ekimenez. Egun horren xedea da euskara balioestea eta ingurunean dituen edozein hizkuntzaren parekoa dela ohartaraztea.\nNafarroako Gobernuak, lehen aldiz, ofizialki ospatuko du Euskararen Nazioarteko Eguna, abenduaren 3an. Kultura ekitaldiak eginen ditu Nafarroako hiru herritan: Iruña, Altsasu eta Tutera. Altsasun ekitaldien antolaketa Nafarroako Gobernuaren, Altsasuko Udalaren eta Sakanako Mankomunitatearen eskutik etorri da.\n11:00etan: Euskaraz jolastu ikuskizun-jolasak Dindaia fundazioaren eskutik Iortia plazan.\n12:30ean: Ekitaldi instituzionala Iortia plazan.\n20:00etan Gutik zura dokumentala Iortia kultur gunean.\n**Goizeko bi ekitaldiak, eguraldi txarra eginez gero, Burunda pilotalekuan egingo dira.\nEgun honen harira prestatua zen ere Altsasuko euskarazko zinema zikloa Iortia kultur gunean. Azaroaren 25 eta 27an Neskatoak dokumentalaz gozatzeko aukera izan genuen. Azaroaren 3an Gutik zura dokumentala eskainiko da eta abenduaren 4an Zikoinak haurrentzako filma arratsaldeko 17:00etan.\nErantzunak desaktibatuta daude Abenduak 3: Euskara gurea, denona. sarreran\n← Altsasun 5. edukiontziaren inguruko bulegoa ireki da\nSakanako XII. Nesken Pala Txapelketa →


Bilbao.net, Agenda - Bilboko Udal Agenda, Bisita gidatuak. Miguel de Unamuno: Urteurrena 75 urte. Bigarren Ibilbidea (ekaina): Unamunoren tren bidaiak\nKokapena: Hasiera Agenda Bilboko Udal Agenda Jazoera guztiak Bisita gidatuak. Miguel de Unamuno: Urteurrena 75 urte. Bigarren Ibilbidea (ekaina): Unamunoren tren bidaiak\nBilboko Udal AgendaZine-karteldegiaGizarte egutegia\nIkastaroak, Bekak, Tailerrak - Bisitak Itzuli\nBisita gidatuak. Miguel de Unamuno: Urteurrena 75 urte. Bigarren Ibilbidea (ekaina): Unamunoren tren bidaiak\nKultura eta Hezkuntza Saila\nAstelehena eta martitzena: 17.00 etan eta 19.00etan. / Eguena eta barikua: 10.00etan eta 18.00etan. / Zapatuetan: 10.00etan eta 11.45etan.\nBilboko Udalaren Kultura eta Hezkuntza Sailak, ondarea zabaltzeko Bilbao Izan programaren bidez eta Miguel de Unamunoren heriotzaren 75. urteurrena dela eta, Bilboko idazle eta filosofo ospetsu honen bizitzan korapilatzen eta erakusten diren uriko leku ezberdinak ezagutu eta miatzeko aukera ematen dizu.\nHorretarako maiatzean, ekainean eta irailean egingo diren bisita gidatuen hiru ibilbide diseinatu ditugu.\nEkaina: Unamunoren tren bidaiak\nUnamuno, 98ko belaunaldiko beste filosofo eta idazleek bezala, formakuntza humanistiko zabala izan zuen. 1880, urtean Madrilera joan zen Filosofia eta Letrak ikastera eta 1891n, Bilboko Instituto Vizcaíno delakoan klaseak eman ondoren (Institutua, egun bere izena daraman enparantzan zegoen), Salamancara joan zen, Unibertsitatean irabazi zuen Greko Katedra kargua betetzera.\nBidaiak trenez egiten zituen. Bere bizitza osoan zehar garraiobide honekiko zaletasun handia erakutsiz, eta bidaia hauek olerkiak idazteko inspirazioa izanik.\nHorren handia zen garraiobide honekiko sentitzen zuen maitasuna, Salamanca eta Portugal lotzen zituen tren-konpainiaren administratzaile izendatu zutela. Izan ere, 1994an, Renfe-Ibilbide Luzeak, Bartzelona-Bilbo-Irun-Valladolid-Salamanca ibilaldia burutzen zuen trenari, Miguel de Unamuno izena jarri zion.\nBilboko geltoki garrantzitsuenak, Abando eta Naja hain zuzen ere, ezagutzeko aukera ezin hobea eskeintzen digu ibilbide honek. Unamunok, bere bidaiak burutzeko sarritan bisitaturiko geltokiak eta, hauetan, XIX. mendean, izaten zen egunerokotasuna.\nLiburuxka deskargatu (pdf formatuan - 736 KB)\nEuskaraz eta gaztelaniaz (erreserbatu egin behar da).\nIraupena: Ordu eta erdi.\nBilgunea: Arriaga Plaza.\nInformazioa eta erreserbak: Maiatzaren 17tik aurrera (8.00etatik 20.00etara): 94-4010010 / 010\nIzena eman arren, azkenean ezin baduzu joan, mesedez jakinarazi iezaguzu 24 ordu lehenago.